Ειδήσεις ΕΡΤ Κομοτηνής 13-11-2018 - eidiseis ert komotinis 13-11-2018\nΕιδήσεις ΕΡΤ Κομοτηνής 13-11-2018\n11:27 13/11/2018 - Πηγή: ΕΡΤ\nΔύο τραυματίες στο Νοσοκομείο της Ξάνθης από πτώση μονοκινητήριου αεροσκάφους στο αεροδρόμιο του Ζυγού Ξάνθης\nΑπό την απότομη πρόσκρουση στο έδαφος τραυματίστηκαν και οι δύο επιβαίνοντες, οι οποίοι έχουν μεταφερθεί στο Νοσοκομείο της Ξάνθης.\nΣύμφωνα με τα στοιχεία δεν κινδυνεύει\nΗ άτρακτος του σκάφους φαίνεται ότι έμεινε σχετικά άθικτη, παρότι έφτασε στο έδαφος με το ρύγχος του προς τα πάνω.\nΤο αεροδρόμιο του Ζυγού, έξω από την Ξάνθη είναι η έδρα της τοπικής αερολέσχης και χρησιμοποιείται συχνά από ελαφρά σκάφη.\nΆλλη μια φορά τα τελευταία χρόνια ένα ελαφρύ σκάφος είχε καταπέσει στην εθνική οδό δίπλα από το διάδρομο προσγείωσης απογείωσης.\nΚατά πλειοψηφία και με τρεις λευκές ψήφους ο προϋπολογισμός της ΑΜ-Θ\nΚατά πλειοψηφία και με τρεις λευκές ψήφους από την Κοινωνική Συμμαχία, την Ριζοσπαστική Αριστερά και τον ανεξάρτητο περιφερειακό σύμβουλο κ. Χατζηθεοδωρίδη πέρασε ο προϋπολογισμός της Περιφέρειας ΑΜ-Θ, κατά τη διάρκεια του χθεσινού περιφερειακού συμβουλίου.\nΤη λευκή ψήφο τη δικαιολόγησαν οι υπεύθυνοι των παρατάξεων για την πληρωμή των υπαλλήλων της περιφέρειας.\nΌπως τόνισε στην τοποθέτησή του ο Περιφερειάρχης ΑΜ-Θ, Χρήστος Μέτιος, ο προϋπολογισμός , περικλείει τις βασικές υποχρεώσεις της Διοίκησης-προγράμματα, μισθοδοσία προσωπικού-. Τα αναπτυξιακά έργα θα αποτυπωθούν στο βασικό σχέδιο δράσης του προϋπολογισμού που θα ακολουθήσει.\nΤο ύψος του προϋπολογισμού αγγίζει φέτος τα 146.163115 ευρώ.\nΟι επικεφαλής των παρατάξεων, Φώτης Καραλίδης, Σπύρος Τουρτούρης και Χρήστος Τρέλης, κατηγόρησαν την πλειοψηφία για απλή διαχείριση χρημάτων, χωρίς όραμα και αναπτυξιακή προοπτική.\nΣε εξέλιξη βρίσκεται η Ποινική δικογραφία για τους διαγωνισμούς καταπολέμησης κουνουπιών στην ΑΜΘ\nΣε εξέλιξη βρίσκεται από την Εισαγγελία Πρωτοδικών Ροδόπης, η προκαταρκτική εξέταση σχετικά με τις καταγγελίες που αφορούν τις διαγωνιστικές διαδικασίες για το έργο της καταπολέμησης των κουνουπιών στην Περιφέρεια Ανατολικής Μακεδονίας-Θράκης.\nΟι καταγγελίες που οδήγησαν στο σχηματισμό ποινικής δικογραφίας, αφορούν σε φωτογραφικούς όρους του σχετικού διαγωνισμού, με αναφορές ακόμη και για μεγάλο σκάνδαλο, που ενδέχεται να προκαλέσει ακόμη και διώξεις κατά συγκεκριμένων προσώπων.\nΗ εξέλιξη στο θέμα προέκυψε μετά από ερώτηση του ανεξάρτητου βουλευτή Νίκου Νικολόπουλου, προς τον Υπουργό Δικαιοσύνης.\nΟλοκληρώθηκε η 4η Συνάντηση ΚΥΓΕΩ στη Θες/νικη\nΜε επιτυχία ολοκληρώθηκαν από τις 9 έως τις 11 Νοέμβρη στη Θες/νικη οι εργασίες της 4ης Συνάντησης Κοινωνικά Υποστηριζόμενης Γεωργίας-ΚΥΓΕΩ-.\nΤαυτόχρονα έλαβε χώρα το 7ο διεθνές συμπόσιο ΚΥΓΕΩ και η 2η Μεσογειακή Συνάντηση Δικτύου Τοπικών Συνεργασιών.\nΠάνω από 300 καλλιεργητές από 30 χώρες και από τα 5 σημεία του πλανήτη, αντάλλαξαν εμπειρίες, συμμετείχαν στα 8 εργαστήρια που πραγματοποιήθηκαν και μεταξύ αυτών για πρώτη φορά και για την αλιεία.\nΤο μήνυμα που εκπέμφθηκε ήταν πως υπάρχει αισιοδοξία μέσα από αυτές τις συνεργασίες να ενισχυθούν οι μικροί Αγρότες που έχουν Αγρο-οικολογική συνείδηση και μαζί με αυτούς, το περιβάλλον, οι παραδοσιακοί σπόροι, προκειμένου η τροφή να περάσει στα χέρια του καθενός, φτάνοντας στην Διατροφική Κυριαρχία.\nΟι συγκεκριμένοι καλλιεργητές έχουν ξεκινήσει συνεργασίες με καταναλωτές, που προτάσσουν την καθαρή τροφή και οι οποίοι τροφοδοτούνται με καλάθια από είδη οπωροκηπευτικών ανά εβδομάδα.\nΣυμμετοχική πιστοποίηση σε πολλές χώρες ακόμα και στην Τουρκία\nΣε αρκετές χώρες και στην Τουρκία υπάρχει και η συμμετοχική πιστοποίηση, όπου υπάρχουν σχέσεις εμπιστοσύνης μεταξύ παραγωγών-καταναλωτών, χωρίς να παρεμβαίνει το κράτος, ή εταιρείες πιστοποίησης, που είναι συνήθως χρονοβόρες διαδικασίες.\nΣτην Ελλάδα δυστυχώς η Κοινωνικά Υποστηριζόμενη Γεωργία δεν είναι καν μετρήσιμη ως ποσοστό, σε αντίθεση με άλλες χώρες.\nΟι Έλληνες βιοκαλλιεργητές ζητούν το 1% του αγοραστικού κοινού –που το ενδιαφέρει η καθαρή τροφή-να κατευθυνθεί στους βιοκαλλιεργητές, προκειμένου να είναι βιώσιμη η ενασχόληση και να αυξηθούν οι βιοκαλλιεργητές και στην Ελλάδα.\nΑξίζει να σημειωθεί πως στο τέλος της συνάντησης έγιναν διερευνητικές συζητήσεις για την σύσταση συλλόγου, ο οποίος θα μπορεί να καλύψει το νομικό κενό που υπάρχει στην Ελλάδα, στο πλαίσιο συνεργασίας Παραγωγών-Καταναλωτών.\nΣεμινάρια του Βαλκανικού κήπου Κρουσσίων\nΟ Βαλκανικός Βοτανικός Κήπος Κρουσσίων του Ελληνικού Γεωργικού Οργανισμού «ΔΗΜΗΤΡΑ», διοργανώνει δύο σεμινάρια με τίτλους:\nΠρώτο μέρος: Αναπαραγωγή- καλλιέργεια ΕΑΦΦ: νομοθεσία, τεχνογνωσία, προβλήματα-κίνδυνοι (16-18 Νοεμβρίου 2018)\nΔεύτερο μέρος: Καλλιέργεια, μεταποίηση, εμπορία ΕΑΦΦ: νομοθεσία, δίαυλοι, ευκαιρίες και προκλήσεις (8-10 Δεκεμβρίου 2018)\n150 €/ άτομο,\n120€/ άτομο για τους φοιτητές/τριες,\nΕιδική τιμή παρακολούθησης και των δύο σεμιναρίων με κόστος 240€/ άτομο\nTel. 2310471613 (0) 220, 121\nwww.bbgk.gr , F/b\nΤο σεμινάριο γίνεται σε εγκαταστάσεις του Ινστιτούτου Γενετικής Βελτίωσης και Φυτογενετικών Πόρων ( ) .\nΜεγάλη ανταπόκριση της κοινωνίας για τον μικρό Χρήστο\nΜεγάλη είναι η ανταπόκριση του κόσμου από πολλές περιοχές της Ελλάδας,-Ηράκλειο,Καβάλα, Αθήνα, Λιβαδειά, Λάρισα, Θεσσαλονίκη, Ξάνθη, αλλά και από το εξωτερικό, όπως Καναδάς και Γερμανία, για την οικονομική ενίσχυση του μικρού Χρήστου από την Ροδόπη, ο οποίος πάσχει από νευρολογικό νόσημα και η ειδική φαρμακευτική αγωγή απαιτεί δεκάδες χιλιάδες ευρώ!\nΑπό την πρώτη στιγμή που το θέμα ανέδειξαν μέσω Ραδιομαραθωνίου που είχαν διενεργήσει το 2016 τα ΜΜΕ της Ροδόπης, με κορμό την ΕΡΑ Κομοτηνής, η τοπική κοινωνία ανταποκρίθηκε θερμά.\nΟ Αγώνας των γονιών του μικρού Χρήστου συνεχίζεται και ζητάνε τη συνδρομή των πολιτών, στον Αριθμό Λογαριασμού που έχει ανοιχθεί στην Τράπεζα Πειραιώς 5353-0 60327-546, στο όνομα του Πατέρα Θεοδωρίδης Παναγιώτης.\nΟι ακροατές μπορούν να απευθύνονται και στο τηλέφωνο της ΕΡΤ Κομοτηνής 25310 22970 για πληροφορίες.\nΤο ΚΠΕ Μαρώνειας διοργανώνει εργαστήριο με θέμα: «Τα προϊόντα του τόπου μας».\nΗ δράση θα λάβει χώρα την ερχόμενη Κυριακή από τις 11:30 έως 15:00 στο χώρο του Κέντρου Περιβαλλοντικής Εκπαίδευσης Μαρώνειας και απευθύνεται σε ενήλικες εντός της Περιφερειακής Ενότητας Ροδόπης.\nΣυγκεκριμένα, θα παρασκευαστούν Τουρσί Λάχανο, Τουρσί Τουρλού (διάφορα λαχανικά) και γλυκό του κουταλιού καρότο, με τη βοήθεια του Πολιτιστικού Συλλόγου Γυναικών Ιμέρου.\nΣτην δράση μπορούν να συμμετέχουν μέχρι 45 εκπαιδευόμενοι και θα τηρηθεί σειρά προτεραιότητας. Η υποβολή της αίτησης συμμετοχής στην δράση θα γίνει από τους ενδιαφερόμενους ηλεκτρονικά και να αποστείλουν μέσω ηλεκτρονικού ταχυδρομείου τη σχετική φόρμα έως αύριο στην διεύθυνση: [email protected] ή [email protected]sch.gr.\nΓια περισσότερες πληροφορίες επικοινωνήστε τηλεφωνικά στο ΚΠΕ Μαρώνειας καθημερινά 9:00-15:00 στο 25330-22596 ή επισκεφτείτε την ιστοσελίδα www.kpemaronias.gr.\nΣυνεδριάζει σήμερα το απόγευμα (19.00) το Δημοτικό Συμβούλιο Ξάνθης με πέντε θέματα στην ημερήσια διάταξη.\nΙδιαίτερο ενδιαφέρον αναμένεται να έχει η Έκφραση γνώμης του δημοτικού συμβουλίου για την έναρξη διαδικασίας εναρμονισμού του νομικού πλαισίου της λειτουργίας του Σ.Δ.Α.Ν.Ξ. στις διατάξεις του Ν.4555/2018 (πρόγραμμα «Κλεισθένης Ι») και της μετατροπής του σε ΦοΔΣΑ Περιφερειακής Ενότητας Ξάνθης και η Λήψη απόφασης για την εκμίσθωση τμήματος του υπαίθριου κοινόχρηστου χώρου έως 300 τ.μ. στην πλατεία Διοικητηρίου με τη διενέργεια δημοπρασίας\nΕίδη παντοπωλείου και είδη βασικής υλικής συνδρομής θα διανείμουν σήμερα, ο Δήμος Κομοτηνής, ως επικεφαλής εταίρος της Κοινωνικής Σύμπραξης ΠΕ Ροδόπης, καθώς και οι εταίροι Δήμοι: Αρριανών, Ιάσμου και Μαρωνείας-Σαππών, στους ωφελούμενους του Επιχειρησιακού Προγράμματος Επισιτιστικής και Βασικής Υλικής .\nΗ διανομή θα ξεκινήσει από τις 10:00 το πρωί έως τις 14:30, θα συνεχισθεί αύριο και θα επαναληφθεί την επόμενη Τετάρτη 21/11/2018 ώρα 08:30 – 14:30.\nΣωματείο ΑΜΕΑ Ξάνθης: Ξεκίνησαν οι ανανεώσεις στα δελτία μετακίνησης\nΗ διοίκηση του Σωματείου Ατόμων με Αναπηρία Π.Ε. Ξάνθης ενημερώνει τα άτομα με αναπηρία που έχουν ποσοστό αναπηρίας 67% και άνω, πως ξεκίνησαν οι ανανεώσεις/εκδόσεις των καρτών μετακίνησης ΑΜΕΑ 2018.\nΗ ανανέωση/έκδοση δελτίων μετακίνησης θα διαρκέσει έως 31 Δεκεμβρίου 2018.\nΓια τα κριτήρια και τα δικαιολογητικά μπορούν να απευθύνονται στα ΚΕΠ, στο Τμήμα Κοινωνικής Αλληλεγγύης καθώς και στους συλλόγους, όπου είναι μέλη. Για την αποφυγή ταλαιπωρίας διευκρινίζεται, πως τα δελτία μετακίνησης που έχουν εκδοθεί την περασμένη χρονιά ισχύουν κανονικά έως 31 Δεκεμβρίου και δεν κρίνεται αναγκαίο να σπεύσουν άμεσα οι δικαιούχοι.\nΗ Φιλόπτωχος Αδελφότης Κυριών Κομοτηνής αύριο από τις 5 το απόγευμα έως τις 9 το βράδυ διοργανώνει το Χριστουγεννιάτικο παζάρι της στη Λέσχη Κομοτηναίων στο Β’ όροφο. Θα προσφέρεται καφές με βουτήματα στο κοινό.\nΣτις 2 Δεκεμβρίου θα πραγματοποιηθεί εκδρομή στο Διδυμότειχο. Δηλώσεις συμμετοχής μέχρι την Τρίτη 27-11-2018.\nΣεμινάριο για την Ελληνική Φιλοσοφία στο ΙΘΤΠ\nΤο Ίδρυμα Θρακικής Τέχνης και Παράδοσης, διοργανώνει αύριο σεμινάριο με θέμα, « Η Ελληνική Φιλοσοφία», με διδάσκοντα τον Θανάση Μουσόπουλο, φιλόλογο – συγγραφέα – ποιητή.\nειδήσεις, ΕΡΤ, βοτανικός κήπος, ξανθη, προυπολογισμος, νικολοπουλος, διευκρινίσεις, ελλαδα, δημητρα, αθηνα, λιβαδειά, λαρισα, θεσσαλονικη, μμε, ερα, τραπεζες, κπε, δραση, sch, κεα, αμεα, κεπ, ert, εθνικη τραπεζα, κινηση στους δρομους, καθαρα δευτερα, παγκόσμια ημέρα της γυναίκας 2012, αλλαγη ωρας, τραπεζα της ανατολης, σταυρος δημας, Καλή Χρονιά, τραπεζα πειραιως, τελος του κοσμου, σχεδιο αθηνα, αλλαγη ωρας 2013, η ζωη, κοινωνια, sch, sch.gr, χωρες, το θεμα, αμεα, γερμανια, εδρα, εθνικη, ημερησια, θεμα, κεπ, κηπος, κπε, μμε, πειραιως, πλαισιο, τηλεφωνο, υψος, φυτα, ωρα, αγωγη, αεροδρομιο, αισιοδοξια, αλιεια, αναπηρια, ατομο, βοηθεια, βοτανικός κήπος, βοτανικος, βραδυ, βρισκεται, γεωργια, γινει, γινεται, διευθυνση, δυνατοτητα, δημος, δυστυχως, δηλωσεις, διδυμοτειχο, διευκρινίσεις, διοικηση, εδαφος, ευρω, υπαρχει, εκφραση, εβδομαδα, εργα, εξελιξη, επιτυχια, ερα, ζωη, ιδρυμα, καναδας, καφες, λαχανο, λευκη, λιβαδειά, λεσχη, ληψη, λογο, μισθοδοσια, μικρο, ονομα, οραμα, παζαρι, περιβαλλον, περιφερειακο, πιστοποιηση, προβληματα, προγραμματα, πρωι, σεμιναρια, σειρα, σκαφη, σχεδιο, τιμη, τμημα, τουρκια, τριτη, φορμα, φορα, χαθηκε, χρηστος, αγνωστο, αγωνας, ειδη, εκδρομη, γλυκο, χωρα, ηλεκτρονικα, κυριακη, μια φορα, νομικου, νοσοκομειο, πληροφοριες, σπυρος, τραπεζα, θεματα, χερια, διατροφικο σκανδαλο\nηαε, εθελοντισμος, ορος, παιχνιδια δωρεαν, diy\nΒίασαν και βασάνισαν γυναίκα με ξύλο μέχρι θανάτου\nΟρεστιάδα: 19χρονος οδηγός «χτύπησε» πέντε σταθμευμένα Ι. Χ.\nΑκτοπλοική σύνδεση του Ρεθύμνου με Ραφήνα- Κυκλάδες\nΔύο συγκεντρώσεις σήμερα στο κέντρο της Θεσσαλονίκης\nΚαβάλα: Σύσκεψη για το Χωροταξικό\nΠροσλήψεις φυλάκων στο Νοσοκομείο Χανίων\nΕορδαία: Σύσκεψη του Συνδικάτου Εμποροϋπαλλήλων και Υπαλλήλων Υπηρεσιών Εορδαίας για απεργία στις 28 Νοεμβρίου\nΤροχαίο με μία νεκρή και εννέα τραυματίες στην Εγνατία Οδό\nΑύξηση εσόδων, πτώση κερδών για την Bayer AG το τρίτο τρίμηνο 2018\nΒράβευση Κουντουρά: Η πιο υποστηρικτική υπουργός Τουρισμού παγκοσμίως, για το 2018\nΈλενα Κουντουρά: Η πιο υποστηρικτική υπουργός Τουρισμού για το 2018\nVodafone: Λειτουργικές ζημιές, οργανικά κέρδη στο διάστημα Μάρτιος- Σεπτέμβριος 2018\nΣυμμετοχή Οργανισμού Enterprise Greece στην Web Summit 2018\nΑκούστε το σχόλιο του Νίκου Χατζηνικολάου 13/11/2018\nLIVE - Ακούστε την εκπομπή του Νίκου Χατζηνικολάου 13/11/2018\nΠαράταση υποβολής υποψηφιοτήτων για τα Εθνικά Βραβεία Εξυπηρέτησης Πελατών 2018\nΘεατρικές παραστάσεις Αθήνα 2018: «Η απολογία του Θεόφιλου Τσάφου» στο θέατρο ΕΚΣΤΑΝ\nΕλληνικό περίπτερο στην έκθεση Web Summit 2018\nΟρεστιάδα: Στο ΚΕΠ η έκδοση δελτίου μετακίνησης για τα ΑμεΑ\n3,3 εκ. μέσω του «Φιλόδημος» για το υδρευτικό δίκτυο Καρπάθου\nΑλεξανδρούπολη: Το έργο και την ιστορία «ανθρώπων από το χθές» θα ανακαλύψουν παιδιά σχολείων\nΣε απεργιακή συγκέντρωση προχωρά η ΕΛΜΕ Χανίων\nΓ. Χατζημάρκος: Αντιστεκόμαστε στον πειρασμό της προεκλογικής περιόδου\nΓιορτάζεται αύριο ο πολιούχος της Ρόδου Κωνσταντίνος ο Υδραίος\nΜουσείο Μπενάκη: Τράβηξε με το κινητό σου ένα βίντεο από την Αθήνα\nΖωή: «Ο Τσίπρας έχει γίνει το κανίς του Τραμπ – αγράμματο υποκείμενο ο Πολάκης»


Ο ελληνικός απολογισμός της Τετάρτης - Sportsland\nΟ ελληνικός απολογισμός της Τετάρτης\nΑρχική / Διάφορα / Ο ελληνικός απολογισμός της Τετάρτης\nΓύρος των «64»: Ξίφος ασκήσεως ατομικό (Γ)\nΕλληνική συμμετοχή: Κατερίνα Κοντοχριστοπούλου\nΗμιτελικά: Τετράκωπος (Α)\nΕλληνική συμμετοχή: Γιάννης Χρήστου – Γιώργος Τζιάλλας – Διονύσης Αγγελόπουλος – Γιάννης Τσίλης\nΑναβλήθηκαν όλοι οι αγώνες της ημέρας λόγω καιρικών συνθηκών.\nΓύρος 32: 90κ (Α)\nΕλληνική συμμετοχή: Ηλίας Ηλιάδης\nΑν η χθεσινή – ήττα αποκλεισμός του Ρομάν Μουστόπουλου αποτέλεσε σοκ για το ελληνικό τζούντο, τότε τι να πει κανείς για τη σημερινή απροσδόκητη ήττα του Ηλία Ηλιάδη από τον Κινέζο Σουνζχάο Τσενγκ. Ήττα σε 43 δευτερόλεπτα και φυσικά αποκλεισμός για τον Έλληνα τζουντόκα, ο οποίος έριξε… αυλαία σε μια μεγάλη Ολυμπιακή καριέρα.\nΠροκριματικά (Α): Ελλάδα – Ουγγαρία 8-8\nΕλληνική συμμετοχή: Εθνική ομάδα πόλο των ανδρών\nΗ Εθνική μας ομάδα πόλο των ανδρών αρνείται να χάσει! Το μέταλλο της είναι τόσο ισχυρό που πλέον μπορεί να κοιτάει τον κάθε αντίπαλο στα μάτια. Αυτό έκανε και κόντρα στους Ούγγρους που έπαιζαν ξύλο σε όλο το ματς αλλά με τέρμα του Άγγελου Βλαχόπουλου στα πέντε δευτερόλεπτα πριν το τέλος η εθνική μας πήρε την ισοπαλία (8-8).\nΕλληνικές συμμετοχές: Παύλος Καγιαλής – Παναγιώτης Μάντης\nΤην 9η θέση πήραν στην 1η ιστιοδρομία με σκάφη τύπου 470 των Ολυμπιακών Αγώνων του Ρίο οι Παναγιώτης Μάντης και Παύλος Καγιαλής με 9 β.π. Το πλήρωμα με τους Κροάτες, Σίμε Φαντέλα και Ιγκόρ Μάρενιτς βρίσκεται στην κορυφή με 1 β.π., ενώ ακολουθούν στην 2η θέση οι Πολ Σνόου-Χάνσεν και Ντάνιελ Γουίλκοξ από τη Νέα Ζηλανδία με 2β.π.\nΕντυπωσιακός ήταν ο Γιάννης Μιτάκης στην 3η ιστιοδρομία σκαφών τύπου Finn. Ο Έλληνας ιστιοπλόος πήρε την 3η θέση με 3β.π. με αποτέλεσμα να βρίσκεται στην 10η θέση της γενικής κατάταξης με 24 β.π. Πρώτος ήταν ο Γάλλος, Τζονατάν Λομπέρ με 1β και δεύτερος ο Βρετανός, Τζιλ Σκοτ με 2 β.π.\nNacra 17 (Μικτό)\nΕλληνική συμμετοχή: Σοφία Μπεκατώρου – Μιχάλης Πατενιώτης\nΔεν ξεκίνησε καλά το ελληνικό πλήρωμα στην κλάση Nacra 17. Οι Σοφία Μπεκατώρου και Μιχάλης Πατενιώτης με 20 βαθμούς πήραν την 20ή θέση στην πρώτη ιστιοδρομία. Προηγείται το ελβετικό πλήρωμα με τους Ματίας Μπούχλερ/Ναταλί Μπρούγκερ με 1 βαθμό.\nΤο άσχημο ξεκίνημα που είχαν στην πρώτη ιστιοδρομία της κλάσης Nacra 17 (δεν τερμάτισαν) φαίνεται ότι επέδρασε θετικά στο ελληνικό πλήρωμα κι έτσι στην 2η οι Σοφία Μπεκατώρου και Μιχάλης Πατενιώτης πήραν την 3η θέση και ανέβηκαν στην 12η θέση της γενικής.\nΗ πρώτη μέρα στα 470 ανδρών φέρνει το ελληνικό πλήρωμα στην 4η θέση της γενικής κατάταξης. Οι Παναγιώτης Μάντης και Παύλος Καγιαλής πήραν την 3η θέση στην 2η ιστιοδρομία και μετά την 9η που έλαβαν στην 1η βρίσκονται 4οι στη γενική με 12 βαθμούς ποινής, όσους και το πλήρωμα της Νέας Ζηλανδίας (Σνόου-Χάνσεν/Γουίλκοξ) που κατέχουν προς το παρόν την 3η θέση.\nΕλληνικές συμμετοχές: Γιάννης Μιτάκης\nΕντυπωσιακός και στην 4η ιστιοδρομία σκαφών τύπου Finn ήταν ο Γιάννης Μιτάκης. Ο Έλληνας ιστιοπλόος μετά την 3η θέση στην προηγούμενη ιστιοδρομία, αυτή την φορά ήταν 2ος, με αποτέλεσμα να ανέβει 6 θέσεις και να περάσει στην 4η της γενικής κατάταξης.\nΠροκριματικά: 200μ ύπτιο (Α)\nΟ Απόστολος Χρήστου δεν κατάφερε να προκριθεί στους ημιτελικούς των 200 μέτρων ύπτιο, στους Ολυμπιακούς Αγώνες του Ρίο ντε Τζανέιρο. Ο Έλληνας πρωταθλητής, ο οποίος έμεινε μακριά από το δικό του πανελλήνιο ρεκόρ (1:57.41), κατετάγη όγδοος στην τρίτη προκριματική σειρά με 1:59.78 και 24ος στο σύνολο, με αποτέλεσμα να μείνει εκτός της 16άδας που πήρε το «εισιτήριο» για τη συνέχεια.\nΠροκριματικά: 200μ μικτή ατομική (Α)\nΕλληνική συμμετοχή: Ανδρέας Βαζαίος\nΤην πρώτη πρόκρισή της σε ημιτελικούς πανηγυρίζει η ελληνική κολυμβητική αποστολή στους Ολυμπιακούς Αγώνες του Ρίο ντε Τζανέιρο. «Δράστης» αυτής της επιτυχίας είναι ο Ανδρέας Βαζαίος, ο οποίος κατέκτησε την τρίτη θέση στην τρίτη προκριματική σειρά των 200 μέτρων μικτή ατομική με επίδοση 1:59.33 και κατετάγη ένατος στο σύνολο, παίρνοντας το «εισιτήριο» για τους ημιτελικούς.\nΗμιτελικά: 200μ μικτή ατομική (Α)\n* Σε περίπτωση πρόκρισης του Ανδρέα Βαζαίου.


10Δεκ2020 «ΦΩΝΕΣ» ΕΚΑΤΟΜΜΥΡΙΩΝ ΓΙΑ ΤΟ ΣΕΒΑΣΜΟ ΤΩΝ ΑΝΘΡΩΠΙΝΩΝ ΔΙΚΑΙΩΜΑΤΩΝ Επιμέλεια-Παρουσίαση: Αλεξάνδρα Γιαλίνη , ώρα 21:10 | ΕΡΤ WebRadio\nHome \_ ΤΡΙΤΟ ΠΡΟΓΡΑΜΜΑ \_ ΜΟΥΣΙΚΗ \_ 10Δεκ2020 «ΦΩΝΕΣ» ΕΚΑΤΟΜΜΥΡΙΩΝ ΓΙΑ ΤΟ ΣΕΒΑΣΜΟ ΤΩΝ ΑΝΘΡΩΠΙΝΩΝ ΔΙΚΑΙΩΜΑΤΩΝ Επιμέλεια-Παρουσίαση: Αλεξάνδρα Γιαλίνη , ώρα 21:10\n10Δεκ2020 «ΦΩΝΕΣ» ΕΚΑΤΟΜΜΥΡΙΩΝ ΓΙΑ ΤΟ ΣΕΒΑΣΜΟ ΤΩΝ ΑΝΘΡΩΠΙΝΩΝ ΔΙΚΑΙΩΜΑΤΩΝ Επιμέλεια-Παρουσίαση: Αλεξάνδρα Γιαλίνη , ώρα 21:10\n«ΦΩΝΕΣ» ΕΚΑΤΟΜΜΥΡΙΩΝ ΓΙΑ ΤΟ ΣΕΒΑΣΜΟ ΤΩΝ ΑΝΘΡΩΠΙΝΩΝ ΔΙΚΑΙΩΜΑΤΩΝ\nΠέμπτη 10-12-20, ώρα 21:10\nΕπιμέλεια-Παρουσίαση: Αλεξάνδρα Γιαλίνη/ Alina Gialini\nΤο Τρίτο Πρόγραμμα, ταυτόχρονα με το BBC και άλλους 34 ραδιοφωνικούς σταθμούς σε όλο τον κόσμο, μεταδίδει το έργο «Voices» του Max Richter, τιμώντας την 10η Δεκεμβρίου ως Παγκόσμια Ημέρα Ανθρωπίνων Δικαιωμάτων. Το «Voices» (Φωνές) είναι το νέο έργο του Max Richter που πρωτοπαρουσιάστηκε τον περασμένο Φεβρουάριο στο Barbican Center, μετά από παραγγελία του περίφημου λονδρέζικου πολιτιστικού κέντρου.\nΑπό τις πιο καταξιωμένες σύγχρονες προσωπικότητες στον χώρο της λόγιας μουσικής, ο γερμανικής καταγωγής βρετανός συνθέτης άρχισε μαζί με τη συνεργάτιδά του Yulia Mahr να εργάζεται πάνω στο προσχέδιο του έργου αυτού τον Ιανουάριο του 2010, όταν υπέρμαχοι των ανθρωπίνων δικαιωμάτων διεκδικούσαν να κλείσουν επιτέλους οι φυλακές του Γκουαντάναμο. Χρειάστηκαν δέκα ολόκληρα χρόνια έως ότου το «Voices» ολοκληρωθεί και παρουσιαστεί στο Barbican Center. Οι απάνθρωπες φυλακές συνεχίζουν να λειτουργούν και ο Richter ενώνει και πάλι τη φωνή του μαζί με όλους όσους διεκδικούν τον σεβασμό των ανθρωπίνων δικαιωμάτων ανά τον κόσμο.\nΕβδομήντα δυο χρόνια από τότε που η Γενική Συνέλευση του ΟΗΕ διατύπωσε τις θέσεις της μέσα από την Οικουμενική Διακήρυξη των Ανθρωπίνων Δικαιωμάτων, το Τρίτο Πρόγραμμα τιμά την επέτειο της 10ης Δεκεμβρίου μεταδίδοντας το «Voices» ταυτόχρονα με ραδιοφωνικούς σταθμούς της Ευρωπαϊκής Ενωσης Ραδιοτηλεόρασης, αλλά και της Αυστραλίας, του Καναδά, της Νέας Ζηλανδίας και των ΗΠΑ.\nΤο έργο ερμηνεύουν μέλη του Συνόλου Max Richter (3 κοντραμπάσα, 6 τσέλα, 2 βιόλες, 4 βιολιά και μια άρπα), συνοδευόμενα από 3 σοπράνο και 3 άλτο της χορωδίας Τenebrae, τον ίδιο τον συνθέτη στα πλήκτρα, την βιολονίστα Μari Samuelsen, τη σοπράνο Grace Davidson και την ηθοποιό Sheila Atim.\nΤην Πέμπτη 10 Δεκεμβρίου 2020, στις 21.10, συντονιστείτε με το Τρίτο Πρόγραμμα και μοιραστείτε με εκατομμύρια άλλους ακροατές σε όλο τον κόσμο το ίδιο μήνυμα του σεβασμού στον άνθρωπο με τη γλώσσα της μουσικής.\nΜΟΥΣΙΚΗ, ΤΡΙΤΟ ΠΡΟΓΡΑΜΜΑ | 10 Δεκεμβρίου 2020 14:39


Αλ Σίσι: Η ελευθερία της έκφρασης σταματάει όταν προσβάλει δισεκατομμύρια ανθρώπους"\nΔιπλωματία 28/10/2020 - 12:44 Ο πρόεδρος της Αιγύπτου Αμπντέλ Φατάχ αλ Σίσι δήλωσε σήμερα ότι η ελευθερία της έκφρασης θα πρέπει να σταματήσει όταν προσβάλει περισσότερους από 1,5 δισεκατομμύρια ανθρώπους, μετά τη δημόσια παρουσίαση σκίτσων του προφήτη Μωάμεθ στη Γαλλία, κίνηση τη οποία, οι μουσουλμάνοι βλέπουν ως βλασφημία. Ο Σίσι δήλωσε επίσης, ότι ο ίδιος...\nΣίσι κατά Γαλλίας: "Η ελευθερία της έκφρασης σταματάει, όταν προσβάλει πάνω από 1,5 δισ."\nΣίσι κατά Γαλλίας: "Η ελευθερία της έκφρασης σταματάει, όταν προσβάλει πάνω από 1,5 δισ." Ο πρόεδρος της Αιγύπτου Αμπντέλ Φατάχ αλ Σίσι δήλωσε σήμερα ότι η ελευθερία της έκφρασης θα πρέπει να σταματήσει όταν προσβάλει περισσότερους από 1,5 δισεκατομμύρια ανθρώπους, μετά τη δημόσια παρουσίαση σκίτσων του προφήτη Μωάμεθ στη Γαλλία, κίνηση τη οποία, οι μουσουλμάνοι...\nΟ Αιγύπτιος πρόεδρος δήλωσε πως απορρίπτει κάθε είδος βίας ή τρομοκρατίας στο όνομα υπεράσπισης της θρησκείας, ωστόσο σημείωσε πως η ελευθερία της έκφρασης πρέπει να σταματάει όταν προσβάλει περισσότερους από 1,5 δισ. ανθρώπους. Ο πρόεδρος της Αιγύπτου Αμπντέλ Φατάχ αλ Σίσι δήλωσε σήμερα ότι η ελευθερία της έκφρασης θα πρέπει να σταματήσει όταν προσβάλει...\nΚΟΣΜΟΣ 28.10.2020 / ΤΟ ΠΟΝΤΙΚΙ WEB Αίγυπτος: Ο Σίσι δήλωσε ότι η ελευθερία της έκφρασης σταματάει, όταν προσβάλει περισσότερους από 1,5 δισ. ανθρώπους EMAILΕκτύπωση Ο Πρόεδρος της Αιγύπτου Αμπντέλ Φατάχ αλ Σίσι δήλωσε σήμερα ότι η ελευθερία της έκφρασης θα πρέπει να σταματήσει όταν προσβάλει περισσότερους από 1,5 δισεκατομμύρια ανθρώπους, μετά τη δημόσια παρουσίαση...\nΟ πρόεδρος της Αιγύπτου Αμπντέλ Φατάχ αλ Σίσι δήλωσε σήμερα ότι η ελευθερία της έκφρασης θα πρέπει να σταματήσει όταν προσβάλει περισσότερους από 1,5 δισεκατομμύρια ανθρώπους, μετά τη δημόσια παρουσίαση σκίτσων του προφήτη Μωάμεθ στη Γαλλία, κίνηση τη οποία, οι μουσουλμάνοι βλέπουν ως βλασφημία. Ο Σίσι δήλωσε επίσης, ότι ο ίδιος απορρίπτει κάθε είδος βίας ή...\nΗ δίκη "Charlie Hebdo"\n"Πολιτική του ΥΠΠΑΝ να ενθαρρύνει την ελεύθερη έκφραση"\nΤοποθέτηση Υπ. Παιδείας για το άρθρο μαθήτριας για τα θρησκευτικά\nΤι αναφέρει το ΥΠΠΑΝ για το άρθρο μαθήτριας για τα Θρησκευτικά\nΕλευθέρια του λόγου ή κρυμμένη ρητορική μίσους;\nΚινδυνεύει η ελευθερία της έκφρασης από την πολιτική ορθότητα ; Είναι αυταρχισμός ;\nΈκκληση της EBU να μην περιοριστεί η ελευθερία έκφρασης στα ΜΜΕ\nΗΠΑ: Ο Μπράιαν Ντις στη θέση του επικεφαλή του Εθνικού Οικονομικού Συμβουλίου του Λευκού Οίκου\nΗ χαμένη "ιδεολογική ηγεμονία" της Δεξιάς - Η ακατανόητη ρητορική επιστροφή της Ν.Δ. στον εμφύλιο και τη χούντα


Γαλλία: Στους 5 οι νεκροί από σύγκρουση σχολικού με τρένο | Cretapost.gr\nHome›HL-World›Γαλλία: Στους 5 οι νεκροί από σύγκρουση σχολικού με τρένο\nΥπέκυψε στα τραύματά του ακόμα ένας μαθητής\n• 15.12.17 | 19:34\nΟ απολογισμός των νεκρών της αιματηρής σύγκρουσης τρένου με σχολικό λεωφορείο σε ισόπεδη διάβαση στην πόλη Μιλάς, της νοτιοδυτικής Γαλλίας, αυξήθηκε στους πέντε, αφού ένας από τους τραυματισμένους μαθητές, που νοσηλευόταν σε κρίσιμη κατάσταση, έχασε τη μάχη για να κρατηθεί στη ζωή.\nΣύμφωνα με σχετική ανακοίνωση της νομαρχίας των Ανατολικών Πυρηναίων, άλλοι 15 μαθητές, ηλικίας από 11 έως 17 ετών, τραυματίστηκαν στο δυστύχημα αυτό που σημειώθηκε το απόγευμα της Πέμπτης. Τραυματίστηκαν επίσης η 48χρονη οδηγός του σχολικού και τρεις επιβάτες της αμαξοστοιχίας.\nΟι τέσσερις μαθητές σκοτώθηκαν ακαριαία κατά την σύγκρουση του τρένου με το σχολικό λεωφορείο που τους μετέφερε.\nΗ υπουργός Μεταφορών Ελιζαμπέτ Μπορν δήλωσε την Παρασκευή, ότι η κυβέρνηση θα διορίσει έναν διυπουργικό συντονιστή για να βοηθήσει μακροπρόθεσμα τις οικογένειες των θυμάτων του τραγικού αυτού δυστυχήματος.\nΟ κρατικός αυτός εκπρόσωπος “θα βρίσκεται εκεί ήδη από αύριο” για να σταθεί “στο πλευρό των οικογενειών και να τους προσφέρει υποστήριξη, να τους ενημερώνει, να τους βοηθάει στα διαβήματά τους” και θα είναι παρών “μακροπρόθεσμα”, σημείωσε η υπουργός σε δηλώσεις που έκανε στο Europe 1.\nΤην ίδια ώρα ο εισαγγελέας της Περπινιάν, Ζαν-Ζακ Φανί, δήλωσε ότι οι αρχές ανέκριναν το βράδυ της Πέμπτης τον οδηγό του τρένου το οποίο προσέκρουσε στο σχολικό λεωφορείο σε μια ισόπεδη διάβαση της πόλης Μιλάς, κόβοντας στα δύο το σχολικό όχημα, και πρόσθεσε ότι αυτήν την ώρα γίνονται κι άλλες ανακρίσεις. Οι αρχές έχουν ανακοινώσει ότι θα ανακριθεί και η οδηγός του σχολικού λεωφορείου η οποία έχει τραυματιστεί.\nΟ Γάλλος πρωθυπουργός Εντουάρ Φιλίπ δήλωσε την Πέμπτη σε δημοσιογράφους ότι πρώτη μέριμνα των αρχών είναι να δώσουν ακριβείς πληροφορίες στις οικογένειες, κάτι το οποίο όπως είπε “είναι δύσκολο να γίνει λόγω της δυσκολίας αναγνώρισης των νεκρών και ορισμένων από τους τραυματίες”.\nΣημειώνεται ότι σύμφωνα με σχετική ανακοίνωση, η διαδικασία της αναγνώρισης των θυμάτων έχει ολοκληρωθεί. «Η αναγνώριση των θυμάτων και η ενημέρωση των συγγενών τους ολοκληρώθηκε κατά τη διάρκεια της νύχτας», δήλωσε αξιωματούχος της νομαρχίας των Ανατολικών Πυρηναίων.\nΠρόκειται για μια “κλασική” ισόπεδη διάβαση με αυτόματη σηματοδότηση και δύο μπάρες, διευκρίνισε εξάλλου η SNCF, σύμφωνα με την οποία η διασταύρωση αυτή “δεν θεωρείτο ιδιαίτερα επικίνδυνη”.\nΩστόσο το εν λόγω δυστύχημα είναι ένα από τα πιο σοβαρά που σημειώνονται με ένα όχημα που μεταφέρει μαθητές έπειτα από αυτό της Μπον το 1982 (53 νεκροί, εκ των οποίων 44 παιδιά).


Ναι το «Εγκλημα στο Νείλο» θα βγει τελικά στις αίθουσες | FLIX\nΚαι η Disney κυκλοφόρησε ένα νέο τρέιλερ για να το αποδείξει.\nΘυμάστε ότι ο Κένεθ Μπράνα πέρα από το οσκαρικό «Belfast» έχει ήδη σκηνοθετήσει κι άλλη μια ταινία που λέγεται «Εγκλημα στο Νείλο»; Αν το είχατε ξεχάσει δεν θα σας κατηγορήσουμε γι΄ αυτό μιας και οι περισσότεροι δεν θυμούνται καν πως η συγκεκριμένη ταινία ήταν να βγει κάποια στιγμή στις αίθουσες.\nΑπό ό,τι φαίνεται όμως η Disney και η 20th Century Studios την έχουν ακόμα προγραμματισμένη να κυκλοφορήσει μέσα στο 2022 και κυκλοφόρησαν μάλιστα και ένα νέο τρέιλερ για το αποδείξουν. Η ταινία ήταν αρχικά να κυκλοφορήσει το 2020 αλλά μια η πανδημία, μια όλα όσα έγιναν με τον Αρμι Χάμερ, το μέλλον της ταινία ήταν για ένα μεγάλο χρονικό διάστημα αβέβαιο. Παρόλα αυτά η Disney προσπάθησε να μειώσει στο λιγότερο δυνατό την παρουσία του Χάρμερ στο νέο της τρέιλερ αλλά κάτι τέτοιο θα είναι ακόμα πιο δύσκολο στην ταινία.\nΔεν είναι μόνο Χάμερ ο μεγάλος ελέφαντας στο δωμάτιο. Και η Λετίσια Ράιτ, η οποία πρωταγωνιστεί επίσης στην ταινία, με τις αντιεμβολιαστικές δηλώσεις που την έκαναν να αποχωρήσει από το twitter, έχουν προκαλέσει τον δικό τους πονοκέφαλο στην Disney.\nΔιαβάστε ακόμα: Ακόμα κι ο Κένεθ Μπράνα δεν γνωρίζει το πότε το «Εγκλημα στο Νείλο» θα βγει στις αίθουσες\nΓια να σας φρεσκάρουμε και λίγο τη μνήμη σας η ταινία βασίζεται στο όμοτιτλο βιβλίο της Αγκάθα Κρίστι στο οποίο η Λινέτ (Γκαλ Γκαντότ) και ο Σάιμον Ντόιλ (Αρμι Χάμερ) είναι ένα ζευγάρι όμορφων, σέξι, σούπερ-χοτ νεονύμφων που κάνουν το ταξίδι του μέλιτος σε μια κρουαζιέρα στον Νείλο. Οι διακοπές τους με τους φίλους τους και τους άλλους επιβάτες θα μετατραπούν γρήγορα σ ένα ερωτικό τρίγωνο κι ένα φόνο που, όπως ο Πουαρό ομολογεί, είναι πιο ειδεχθής απ' όσους έχει ως τώρα συναντήσει. Αυτό, φυσικά, δεν σημαίνει πως δεν μπορεί να λύσει το μυστήριο και ν' αποκαλύψει τον δολοφόνο, ταυτόχρονα βγάζοντας στη φόρα όλα τ' άπλυτα των σε γενικές γραμμές μεγαλοαστών ταξιδιωτών.\nΤο «Εγκλημα στο Νείλο» είναι προγραμματισμένο να κυκλοφορήσει στις 11 Φεβρουαρίου 2022, αν και η Disney μάλλον έχει ήδη παραδώσει τα όπλα για μια επιτυχία στο box office.\nΠροηγούμενο Τα ντοκιμαντέρ, τα τραγούδια και οι διεθνείς ταινίες που πάνε ολοταχώς για τα Οσκαρ του 2022 Επόμενο Θα υπάρξει κάποιο σίκουελ του «The Matrix Resurrections»;\nΠαιχνίδια πανδημίας: οι περιπτώσεις του Αρμι Χάμερ και της Ανια Τέιλορ-Τζόι


Ανακλήθηκε η εγκύκλιος που εκτόξευσε τα ελληνικά Spread - στο Καρφί\nΑνακλήθηκε η εγκύκλιος που εκτόξευσε τα ελληνικά Spread\nΣτις 16 Μαΐ, 2014\nΑνακλήθηκε, σύμφωνα με το υπουργείο Οικονομικών, η εγκύκλιος 1117 της Γενικής Γραμματείας Δημοσίων Εσόδων που αναφέρεται στη διαδικασία δήλωσης του φόρου υπεραξίας από μεταβιβάσεις ομολόγων του ελληνικού δημοσίου από ξένους επενδυτές, η οποία αναστάτωσε τις διεθνείς αγορές.\nΜε νόμο του 2012 η Ελλάδα επέβαλε φόρο 20% για φυσικά πρόσωπα και 33% για νομικά πρόσωπα επί των κερδών τους από τα ελληνικά ομόλογα που αποκόμισαν στο διάστημα 29 Φεβρουαρίου 2012 – 31 Δεκεμβρίου 2014, υπό την προϋπόθεση ότι και οι δύο κατηγορίες επενδυτών δεν έχουν έδρα στην Ελλάδα.\nΣτις 25 Απριλίου 2014 η Γενική Γραμματεία Δημοσίων Εσόδων εξέδωσε εγκύκλιο με την οποία παρείχε οδηγίες για το πώς θα πρέπει να εφαρμοστεί ο νόμος και να εισπραχθεί ο φόρος. Μάλιστα, για την καταβολή του έδινε προθεσμία δύο μηνών (έως τις 25 Ιουνίου 2014).\nΌπως μετέδωσε το ειδησεογραφικό πρακτορείο Reuters, την Πέμπτη, η εγκύκλιος κυκλοφόρησε μεταφρασμένη στα Αγγλικά στο Χρηματιστήριο της Γερμανίας (Deutsche Burse), κάτι που προκάλεσε αναστάτωση στις αγορές.\nΕνδεικτικά, η απόδοση του 10ετούς εκτοξεύθηκε στο 6,77% (από 6,32% την Τετάρτη) και το περιθώριο (διαφορά απόδοσης έναντι του αντίστοιχου γερμανικού ομολόγου) έχει φθάσει το 5,44%. Η απόδοση του νέου 5ετούς ομολόγου έφθασε στο 5,11%, ενώ είχε εκδοθεί με επιτόκιο χαμηλότερο του 5%.\nΓεωργιάδης: Τεμπέλης και ανεπάγγελτος ο Τσίπρας, δεν έχει διοικήσει ούτε περίπτερο\nΒιβλικές καταστροφές από τις πλημμύρες στη Σερβία και στη Βοσνία – Οι χειρότερες τα τελευταία 120 χρόνια


Ο νέος επικεφαλής της Premier League είναι έτοιμος να... | Reporter Cyprus | ΑΠΟΨΕΙΣ\nΟ νέος επικεφαλής της Premier League είναι έτοιμος να πουλήσει αγώνες στο Netflix!\nΜάνος Σταραμόπουλος 10/02/2020 11:42\nΟ νεός διευθύνων σύμβουλος της Premier League, Ρίτσαρντ Μάστερς θεωρεί ότι η μεγάλη επιτυχία του NBA και η ενδυνάμωση του, οφείλεται κατά ένα σημαντικό ποσοστό και στον ψηφιακό κόσμο που έχει εισέλθει.\nΈτσι λοιπόν η Premier League που είναι μια από τις μεγαλύτερες εταιρείες στο χώρο του ποδοσφαίρου, ετοιμάζεται με την σειρά της να πουλήσει αγώνες της σε κανάλι τύπου Netflix. Παράλληλα ο κ. Μάστερς επιβεβαίως πως και η ίδια η Premier League είχε εξετάσει το ενδεχόμενο να ξεκινήσει τη δική της ψηφιακή υπηρεσία - τη ροή ζωντανών παιχνιδιών και άλλου περιεχομένου άμεσα - σε ορισμένες χώρες κατά τη διάρκεια της διαδικασίας υποβολής προσφορών για τηλεοπτικές εκπομπές για τις σαιζόν 2019-22.\nΜάλιστα αυτή η επιλογή - η οποία θα επιτρέψει στην Premier League να χρεώσει απευθείας για ένα κανάλι "Premflix", αντί να πουλήσει τα δικαιώματα σε τηλεοπτικές εταιρείες - ήταν στο τραπέζι για τις σαιζόν 2022-25.\nΑφού προηγήθηκαν διάφορες και εμπεριστατωμένες έρευνες που πήραν αρκετό χρόνο , τελικά αποφασίσθηκε να μην προχωρήσει προς το παρόν το δικό της «τηλεοπτικό σχέδιο» αλλά να να δώσουν την ευκαρία να δοκιμασθούν μερικές αγορές του εξωτερικού. Ωστόσο αυτό δεν σημαίνει πως θα σταματήσουν την φάση σχεδιασμού. Απλά θα κάνουν λίγη υπομονή και πιθανότατα στην επόμενη εμπορική περίοδο να μπορέσουν να αναπτύξουν καλύτερα τις δυνατότές τους.\nΗ Premier League πραγματοποιεί ετησίως εισπράξεις £ 3,1 δισ. Λίρες από τηλεοπτικά δικαιώματα, εκ των οποίων το £ 1,4 δισ. Προέρχεται από ξένους αγοραστές. Βεβαίως η δρομολόγηση της δικής της υπηρεσίας συνεχούς ροής σε ορισμένες περιοχές θα μπορούσε να οδηγήσει σε σημαντικές αυξήσεις εσόδων. Στη Σιγκαπούρη, η Singtel καταβάλλει 70 εκατομμύρια λίρες σε μια σεζόν στην Premier League. Όμως εισπράτει ετησίως από συνδρομές 175 εκατ. λίρες στερλίνες, καθώς οι συνδρομητές της πληρώνουν περίπου 35 λίρες το μήνα για ζωντανά παιχνίδια. Αν η Premier League κρατήσει αυτά τα τηλεοπτικά δικαιώματα για τον εαυτό της, θα μπορούσε ενδεχομένως να προσθέσει άλλα £ 100 εκατομμύρια μόνο από την Σιγκαπούρη.\nΟι πιθανότητες ενός καναλιού "Premflix" που συμβαίνει στην Αγγλία, όπου η Sky Sports έχει περίπου 6 εκατομμύρια συνδρομητές και η BT Sport κοντά σε 2 εκατομμύρια, είναι περιορισμένες.\nΑλλά ο Μάστερς πρότεινε ένα σύστημα δύο επιπέδων: Με κάποιες χώρες που παρακολουθούν παιχνίδια που έδειχναν οι υπάρχοντες τηλεοπτικοί σταθμοί και άλλοι που να έχουν απευθείας ροή από την Premier League .\nΚάτι τέτοιο ίσως να είναι πλέον αναπόφευκτο και ίσως να συμβεί στον επόμενο κύκλο , αλλά τελικά η Premier League θα μετακινηθεί σε ένα συνδυασμό άμεσων πωλήσεων καταναλωτών και μέσων ενημέρωσης. Δίχως όμως να μπορεί κάποιος αυτή τη στιγμήνα προσδιορίσει και το πότε ακριβώς.\nΟ «ισχυρός άνδρας της Premier League τόνισε επίσης πόσο επίπονες ήταν οι διαπραγματεύσεις , όσον αφορά τη διατήρηση της παγκόσμιας δημοτικότητάς της Premier League, παρά την πρόσφατη πτώση της αξίας των εγχώριων τηλεοπτικών δικαιωμάτων. Την Πέμπτη (6/2) , για παράδειγμα η Premier League ανακοίνωσε μια τεράστια συμφωνία ύψους £ 2 δις με την NENT για να παραχωρήσει τα δικαιώματα σε Νορβηγία, Δανία, Σουηδία και Φινλανδία για την 6ετία 2022-28 . Η αύξηση των εσόδων της ετησίως θα είναι πάνω από 20% ! Κι αυτό δείχνει πόσο υγεία έχει η Premier League.\n"Έχουμε κάθε λόγο να είμαστε αισιόδοξοι για το μέλλον των αθλητικών δικαιωμάτων. Δεν νομίζω ότι η φούσκα έχει σκάσει γιατί η επιχείρησή μας αντισταθμίζεται αποτελεσματικά μεταξύ των εγχώριων επιδόσεων και των διεθνών επιδόσεων » τόνισε χαρακτηριστικά ο κ. Μάστερς.\nΓεγονός είναι ότι όλοι θέλουν να παρακολουθούν τα παιχνίδια του συναρπαστικότερου πρωταθλήματος του κόσμου και σίγουρα πέραν των κλασσικών τηλεοπτικών δικτύων θα εισέλθει σύντομα και στον κόσμο των νέων ψηφιακών μέσων.


Κύπρια ηθοποιός αποχωρεί από το «Τατουάζ» και το ανακοίνωσε μέσω Instagram | Like.com.cy\nCELEBRITIES SHOWBIZ Κύπρια ηθοποιός αποχωρεί από το «Τατουάζ» και το ανακοίνωσε μέσω Instagram\nΚύπρια ηθοποιός αποχωρεί από το «Τατουάζ» και το ανακοίνωσε μέσω Instagram\nΝέοι χαρακτήρες με καινούριες ιστορίες κάνουν συνέχεια την εμφάνισή τους στον δεύτερο κύκλο της επιτυχημένης σειράς του Alpha «Το Τατουάζ».\nΜια από τις τελευταίες προσθήκες στο καστ ήταν η Κύπρια ηθοποιός Χριστίνα Κυριάκου, η οποία ενσάρκωσε το ρόλο μίας δημοσιογράφου, την οποία είδαμε να «μπλέκεται» με τον Στέφανο (Γιώργο Αγγελόπουλο).\nA post shared by Christina Kyriakou🎙 (@christinakyriakou) on Oct 30, 2018 at 6:18am PDT\nΈνα κλικ απο τον @yiannoskamertas Σε αυτή την ασύλληπτη ομορφιά! #tatouaz #meteora #shooting📷\nA post shared by Christina Kyriakou🎙 (@christinakyriakou) on Oct 29, 2018 at 2:14am PDT


Survivor spoiler διαρροή 25/3: Αυτό είναι το ποσό που θα λάβει ο Jason Derulo για να τραγουδήσει στο πάρτι της ένωσης - Soknews\nSurvivor spoiler διαρροή 25/3: Αυτό είναι το ποσό που θα λάβει ο Jason Derulo για να τραγουδήσει στο πάρτι της ένωσης\nby Αννα Μακρή Μαρ 25, 2021, 12:50 μμ\nΗ αντίστροφη μέτρηση για το πάρτι της ένωσης στο Survivor 4, το οποίο θα πραγματοποιηθεί την Κυριακή 28 Μαρτίου, έχει ήδη ξεκινήσει. Το μενού θα επιμεληθεί ο σεφ Αλέξανδρος Παπανδρέου. Οι παίκτες θα έχουν την ευκαιρία πριν από την εκδήλωση να ζυγιστούν, να κάνουν μπάνιο, να περιποιηθούν τον εαυτό τους και να αλλάξουν ρούχα\nΕπίσης, θα γίνει διαγωνισμός τραγουδιού με vocal coach τη Στεφανία Ρίζου, με τον νικητή να παίρνει ένα μεγάλο και ακριβό δώρο. Από αυτό, όμως, εξαιρούνται οι τρεις τραγουδιστές του ριάλιτι, η Ελευθερία, ο Τριαντάφυλλος και ο Ηλίας.\nΤέλος, ο Jason Derullo θα διασκεδάσει τους παίκτες του ριάλιτι, όχι μόνο του ελληνικού, αλλά και του τουρκικού και του ρουμανικού.\nΣύμφωνα με ρεπορτάζ του Αλέξη Μίχα στο «Πρωινό», μάλιστα, ο διάσημος ποπ τραγουδιστής φημολογείται ότι θα πάρει 350.000 δολάρια και ένα γενναιόδωρο πακέτο διακοπών στην Καραϊβική ώστε να τραγουδήσει στο «Survivor 4».\n«Όταν υπάρχουν Έλληνες τραγουδιστές που χρεώνουν 60.000 και 70.000 ευρώ τη συναυλία, τότε δεν είναι πολλά τα λεφτά που ζήτησε» σχολίασε ο Γιώργος Λιάγκας.\n28 μαρτίου πάρτυ ένωσηςsurvivor 4survivor grsurvivor greecesurvivor spoiler διαρροή 25/3survivor ενωση\nPrevious article Δάκρυσε ο πρίγκιπας Κάρολος στην κατάθεση στεφάνων\nNext article Άγριες Μέλισσες Spoiler: Ποια αλήθεια σοκάρει τον Νικηφόρο;


Ελένη Φουρέιρα: "Λύγισε" στην πρώτη εμφάνισή της μετά τον θάνατο του Mad Clip\nΤην πρώτη της συναυλία μετά τον θάνατο του Mad Clip έδωσε το απόγευμα της Παρασκευής η Ελένη Φουρέιρα. Η συγκεκριμένη εμφάνιση ήταν προγραμματισμένο να γίνει μαζί με τον Mad Clip για το Playmotion 2021, όμως δυστυχώς η μοίρα είχε άλλα σχέδια για τον γνωστό τράπερ.\nΗ τραγουδίστρια, που βγήκε για πρώτη φορά στη σκηνή μετά τον θάνατο του Mad Clip, ήταν πολύ συγκινημένη. Μίλησε για τον καλό της φίλο, ενώ ερμήνευσε την επιτυχία τους «Μπορεί», με τη φωνή της να “σπάει”. Οι δυο τους είχαν γυρίσει το βίντεο κλιπ στις αρχές του καλοκαιριού και το τραγούδι ήταν από το απόλυτο hit στα μαγαζιά.\nΕλένη Φουρέιρα: Θα είσαι πάντα στην καρδιά μου\n“Αυτή η στιγμή ήταν και είναι για μένα η πιο δύσκολη στιγμή της βραδιάς, γιατί την αποψινή συναυλία δεν θα την έκανα μόνη μου. Θα την έκανα με τον αγαπημένο μου φίλο, Mad Clip, που δυστυχώς δεν είναι πια κοντά μας” είπε η Ελένη Φουρέιρα.\n“Να πω ότι οι καλλιτέχνες δεν πεθαίνουν ποτέ. Τα τραγούδια σου θα είναι πάντα εδώ κοντά, θα είσαι πάντα εδώ κοντά μας. Θα είσαι πάντα στη δική μου καρδιά και ειδικά το επόμενο κομμάτι, κάθε φορά που θα το τραγουδάω, πια μόνη μου, θα είναι σαν να το τραγουδάμε μαζί” ανέφερε βουρκωμένη η τραγουδίστρια.\nΔείτε το βίντεο με όσα είπε η Ελένη Φουρέιρα για τον Mad Clip\nMad Clip: Το τραγούδι που είχε πει μαζί με την Ελένη Φουρέιρα στον γάμο πριν από το τροχαίο\nΟι δύο καλλιτέχνες είχαν ανέβει στην πίστα το βράδυ της 1ης Σεπτεμβρίου για να τραγουδήσουν μαζί για χάρη του νεόνυμφου ζευγαριού.\nΟ γάμος, στον οποίο ήταν καλεσμένος ο Mad Clip, ήταν της Λίας Παπαδοπούλου με τον Γιώργο Μπενιουδάκη. Πρόκειται για την PR Manager της δισκογραφικής εταιρείας Panik Records, η οποία ενώθηκε με τα ιερά δεσμά του γάμου με τον σκηνοθέτη.\nΚουμπάρος του ζευγαριού ήταν ο Γιώργος Αρσενάκος. Στο πάρτι που ακολούθησε στο Island βρέθηκαν πολλά ονόματα από τον καλλιτεχνικό χώρο.\nΟι δυο καλλιτέχνες είχαν ανεβάσει stories στον λογαριασμό τους στο Instagram από το γαμήλιο πάρτι της PR Manager της Panik Records, Λίας Παπαδοπούλου με τον Γιώργο Μπενιουδάκη.\nΗ Ελένη Φουρέιρα και ο Mad Clip είχαν πρόσφατα κάνει πολύ μεγάλη επιτυχία με το τραγούδι “Μπορεί”.Φουρέιρα και Mad Clip επρόκειτο να κάνουν κοινή εμφάνιση στις 10 Σεπτεμβρίου, στο πλαίσιο της Ημέρας Θετικής Ενέργειας με την Ελένη Φουρέιρα να κάνει την παρακάτω ανάρτηση στον λογαριασμό της στο Instagram. Το συγκεκριμένο instastory ανέβηκε μόλις λίγες ώρες προτού ο Mad Clip φύγει από τη ζωή.\n21:00 , Τετάρτη 08 Σεπτεμβρίου 2021\nΔιαψεύδει η Ελένη Φουρέιρα μέσω της δισκογραφικής της εταιρείας Panik το δημοσίευμα που την ήθ...\n11:02 , Σάββατο 14 Αυγούστου 2021\n“Ηφαίστειο” η Φουρέιρα στη Σαντορίνη – ΦΩΤΟ\nΤο κορμί της κόβει την ανάσα...\n00:15 , Παρασκευή 09 Ιουλίου 2021\nΤο μήνυμα της Ελένης Φουρέιρα στα αγόρια\nΟ Χάρης Ρώμας και η Έφη Ρασσιά έδωσαν το βραβείο καλύτερης γυναίκας...\n08:20 , Τετάρτη 30 Ιουνίου 2021\nΜετά τα Mad Awards και την "καυτή" εμφάνιση της Ελένης Φουρέιρα στη σκηνή ...


Αρχ Ελλ Ιατρ, 19(5), Σεπτέμβριος-Οκτώβριος 2002, 553-560\nΣυμβολή του αραχιδονικού οξέος στην ενίσχυση\nτης δραστικότητας των αντιβιοτικών στην πειραματική σήψη\nαπό πολυανθεκτική Pseudomonas aeruginosa\nΣ. Σκιαθίτης,1 Ε. Ι. Γιαμαρέλλος-Μπουρμπούλης,2 Θ. Αδάμης,1\nΜ. Μουκταρούδη,2 Β. Κούσουλας,3 Λ. Σαμπράκος,1 Α. Διονυσίου-Αστερίου,3\nΠ.Ε. Καραγιαννάκος,1 Ε. Γιαμαρέλλου2\n1Εργαστήριο Πειραματικής Χειρουργικής και Χειρουργικής Έρευνας\n2Δ' Παθολογική Κλινική\n3Εργαστήριο Βιολογικής Χημείας, Ιατρική Σχολή, Πανεπιστήμιο Αθηνών\nΣΚΟΠΟΣ Η θεραπευτική προσέγγιση της πειραματικής σήψης από πολυανθεκτικό στέλεχος Pseudomonas aeruginosa με την ενδοφλέβια συγχορήγηση αραχιδονικού οξέος (ΑΟ), κεφταζιντίμης και αμικασίνης.\nΥΛΙΚΟ-ΜΕΘΟΔΟΙ Πέντε κουνέλια χρησιμοποιήθηκαν για τον καθορισμό της δόσης του ΑΟ, πέντε έγιναν σηπτικά και παρέμειναν χωρίς θεραπεία ως μάρτυρες, πέντε έγιναν σηπτικά και έλαβαν θεραπεία με κεφταζιντίμη και αμικασίνη, πέντε έγιναν σηπτικά και έλαβαν θεραπεία με κεφταζιντίμη, αμικασίνη και ΑΟ και ένα έγινε σηπτικό και έλαβε θεραπεία με κεφταζιντίμη, αμικασίνη και το διαλύτη του ΑΟ. Η σήψη εγκαταστάθηκε με την ενδοφλέβια χορήγηση πολυανθεκτικού στελέχους P. aeruginosa και μισή ώρα μετά χορηγήθηκε θεραπεία με 50 mg/kg κεφταζιντίμης, 15 mg/kg αμικασίνης χωρίς/με ΑΟ σε δόση 25 mg/kg σε έγχυση 10 min. Ακολούθησε τακτική αιμοδυναμική παρακολούθηση και λήψη δειγμάτων αίματος για ποσοτική καλλιέργεια και για τον προσδιορισμό των συγκεντρώσεων της μαλονοδιαλδεΰδης (MDA), των ενδοτοξινών (LPS) και των αντιμικροβιακών. Τρεις ώρες μετά την εφαρμογή της θεραπείας έγινε ευθανασία και λήψη ιστοτεμαχίων προς καλλιέργεια.\nΑΠΟΤΕΛΕΣΜΑΤΑ Μετά την εφαρμογή της θεραπείας, οι μάρτυρες και τα ζωικά πρότυπα στα οποία χορηγήθηκαν μόνο τα αντιμικροβιακά παρουσίασαν σημαντικές αυξομειώσεις της αρτηριακής τους πίεσης και δυσανάλογη βραδυκαρδία, ενώ μετά τη συγχορήγηση του ΑΟ διαπιστώθηκε αρχική πτώση της αρτηριακής πίεσης και διατήρησή της στη συνέχεια σταθερής, χωρίς αυξομειώσεις και χωρίς μεταβολές του αριθμού των σφύξεων. Τρεις ώρες μετά τη συγχορήγηση του ΑΟ με τα αντιμικροβιακά μειώθηκε σημαντικά ο αριθμός των αποικιών στο αίμα καθώς και στους μεσεντέριους λεμφαδένες και στον πνεύμονα. Παράλληλα, αυξήθηκαν οι συγκεντρώσεις της MDA, οι οποίες δεν συσχετίστηκαν με τις συγκεντρώσεις των αντιμικροβιακών και των LPS.\nΣΥΜΠΕΡΑΣΜΑΤΑ Η συγχορήγηση ΑΟ με αντιμικροβιακά αποτελεί αξιόλογη προοπτική για τη θεραπεία πειραματικής σήψης από πολυανθεκτική P. aeruginosa. H δράση του θα μπορούσε να αποδοθεί στη μη ενζυμική υπεροξείδωσή του.\nΛέξεις ευρετηρίου: Αμικασίνη, Αραχιδονικό οξύ, Κεφταζιντίμη, Σήψη.


Vesper » Vesper Fashion & Art Magazine – Περιοδικό Μόδας, Τέχνης, Ομορφιάς & Lifestyle » Η Carolina Herrera θα δωρίσει 7 εκατομμύρια δολάρια για την καταπολέμηση του COVID-19\n«Αυτή είναι η δική μας ευθύνη, να κάνουμε τον κόσμο ένα καλύτερο μέρος», δήλωσε η Carolina Herrera, ιδρυτής και παγκόσμια πρέσβειρα του οίκου μόδας και ομορφιάς με έδρα τη Νέα Υόρκη. «Πάντα ένιωθα ότι σε περιόδους κρίσεις, δεν μπορούμε να καθόμαστε απαθείς. Οφείλουμε να αναλαμβάνουμε αποφασιστική δράση, ιδίως όταν οι άνθρωποι το έχουν περισσότερο ανάγκη. Είμαι τόσο περήφανη γι’ αυτό το έργο γιατί επιδεικνύει την αλληλεγγύη και την ανθρώπινη προσέγγιση των πελατών μας, των ομάδων και των φίλων μας, και ελπίζω επίσης να συνεχίσει να εμπνέει περισσότερα τέτοιου είδους έργα καλοσύνης. Μπορούμε να καταπολεμήσουμε αυτόν τον αγώνα μαζί, ως βιομηχανία, ως κοινότητα, ως μια παγκόσμια οικογένεια.»\nWes Gordon & Carolina Andriana Herrera\ntagged in carolina herrera, covid 19, dpr, κορονοϊός, φιλανθρωπία\nOnly for… Αντώνης & Υβόννη


ΒΑΛΚΑΝΙΚΟ ΠΕΡΙΣΚΟΠΙΟ: Λιβύη: Ο Τούρκος ΥΠΑΜ προειδοποιεί τον Χαφτάρ- «Θα σας θεωρήσουμε νόμιμο στόχο»\nΛιβύη: Ο Τούρκος ΥΠΑΜ προειδοποιεί τον Χαφτάρ- «Θα σας θεωρήσουμε νόμιμο στόχο»\nΔεκέμβριος 27, 2020. 17:37\nΟ Τούρκος υπουργός Άμυνας Χουλουσί Ακάρ προειδοποίησε, την Κυριακή, τον διοικητή των ανατολικών λιβυκών δυνάμεων, Χαλίφα Χαφτάρ, και τους υποστηρικτές του, για τις συνέπειες οποιασδήποτε απόπειρας στόχευσης των τουρκικών δυνάμεων στη Λιβύη, μετά το κάλεσμα του Χαφτάρ στις δυνάμεις του να «σηκώσουν ξανά τα όπλα για να εκδιώξουν τον Τούρκο κατακτητή».\nΟ Χαφτάρ είπε σε ομιλία στις δυνάμεις του με αφορμή την 69η επέτειο της ανεξαρτησίας της Λιβύης:\n«Δεν υπάρχει άλλη επιλογή από το να σηκώσουμε ξανά το έμβλημα της απελευθέρωσης και να υψώσουμε τα τουφέκια, τα κανόνια και τα όπλα μας σε αυτόν τον αλαζονικό επιτιθέμενο που αγνοεί την ιστορία του αγώνα μας ... Ετοιμαστείτε, ηρωικοί αξιωματικοί και στρατιώτες, αφού η Τουρκία απορρίπτει τη λογική της ειρήνης και να επιλέγει τη γλώσσα του πολέμου, ετοιμαστείτε να εκδιώξουμε τον κατακτητή».\nΑπό την πλευρά του, ο Τούρκος υπουργός Άμυνας ανέφερε σε ομιλία του στις τουρκικές δυνάμεις κατά την επίσκεψή του στη Λιβύη:\n«Ενημερώστε τον εγκληματία Χαφτάρ και τους υποστηρικτές του ότι θα τους θεωρήσουμε νόμιμο στόχο σε όλα τα μέρη μετά από κάθε προσπάθεια επίθεσης εναντίον των δυνάμεών μας», θεωρώντας ότι «το κύριο πρόβλημα στη Λιβύη είναι το πραξικόπημα, ο Χαφτάρ και οι υποστηρικτές του. Η κυβέρνηση Αλ Βέφακ (της Τρίπολης) είναι νόμιμη στη χώρα και αναγνωρίζεται διεθνώς».\nΟ Άκαρ πρόσθεσε ότι το Χαφτάρ «είναι ένα πιόνι στο χέρι των εξωτερικών δυνάμεων και έχει εξαπολύσει απειλές κατά των τουρκικών στοιχείων στη Λιβύη», προσθέτοντας ότι «οι τουρκικές δυνάμεις ήρθαν στην περιοχή στο πλαίσιο διμερών συμφωνιών και μετά από πρόσκληση της κυβέρνησης της Λιβύης», σύμφωνα με το επίσημο τουρκικό πρακτορείο ειδήσεων Anadolu.\nΟ Τούρκος υπουργός Άμυνας θεωρεί ότι «ο Χαφτάρ και εκείνοι που βρίσκονται πίσω του εργάζονται μάταια, ώστε ο κόσμος να ξεχάσει ότι η Τουρκία είναι η μόνη χώρα που ανταποκρίθηκε στην έκκληση για βοήθεια των θυμάτων που υπέστησαν εξόντωση στα χέρια του πραξικοπηματία Χαφτάρ», εκφράζοντας τη λύπη του για αυτό που περιέγραψε ως «σιωπή της διεθνούς κοινότητας για τις σφαγές του πραξικοπηματία Χαφτάρ».


Απορρίπτουν το πόρισμα για την ειδική αγωγή οι λογοθεραπευτές\nΤρίτη, 15 Μαΐου 2018 21:09\nΑπορρίπτουν το πόρισμα το πόρισμα της Επιστημονικής Επιτροπής για θέματα Ειδικής Αγωγής και Θεραπείας αλλά και τις επερχόμενες συμβάσεις που προωθεί ο ΕΟΠΥΥ μαζί με το υπουργείο Υγείας οι εκπρόσωποι των λογοθεραπευτών και των εργοθεραπευτών.\nΤο πόρισμα που παρουσιάστηκε πριν μια εβδομάδα σε σχετική ημερίδα της ΕΣΔΥ επαναπροσδιορίζει τις θεραπευτικές κατηγορίες στον τομέα της ειδικής αγωγής, ενώ προσδιορίζει τις ιατρικές ειδικότητες που συνταγογραφούν , ενώ εισάγει ηλεκτρονική συνταγογράφηση και θεραπευτικά πρωτόκολλα στην ειδική αγωγή.\nΌμως οι σύλλογοι και τα σωματεία λογοθεραπευτών και εργοθεραπευτών με κοινή τους ανακοίνωση που δημοσιοποίησαν μέσω του Σύλλογου Επιστημόνων Λογοπαθολόγων Λογοθεραπευτών Ελλάδος καταγγέλλουν ότι τα θεραπευτικάά πρωτόκολλα δεν είναι βασισμένα σε επιστημονικές έρευνες, ενώ εξαπολύουν επίθεση στον υπουργό Υγείας Ανδρέα Ξανθό που στην ομιλία του στην ημερίδα της ΕΣΔΥ μίλησε για υπερδιάγνωση και προκλητή ζήτηση από τον κλάδο.\n«Οι θεραπευτές δεν είναι υπεύθυνοι για την προκλητή ζήτηση στο χώρο των ειδικών θεραπειών καθώς η συνταγογράφηση μέχρι και σήμερα πραγματοποιείται από δημόσιες δομές» υποστηρίζουν οι εκπρόσωποι των Συλλόγων , προσθέτοντας ακόμη, πώς η συνταγογράφηση από ιδιώτες γιατρούς θα επιβαρύνει τον προϋπολογισμό με αποτέλεσμα να στερηθούν αναγκαίες θεραπείες παιδιά και έφηβοι, δεδομένης της ύπαρξης κλειστού προϋπολογισμού.\nΝα υπενθυμίσουμε ότι κ. Ξανθός στην ημερίδα ανακοίνωσε ότι δρομολογείται ένα Εθνικό Σχέδιο στο χώρο της Ειδικής Αγωγής-Θεραπείας. Το σχέδιο της κυβέρνησης όπως είπε στην ομιλία του ο υπουργός « είναι πολιτικό, και είναι ένα πλαίσιο που καλύπτει όλους του πολίτες που έχουν ανάγκη προσφέροντας ποιοτικές υπηρεσίες καθώς οι οικογένειες σήμερα, επωμίζονται μεγάλο βάρος. Θα πραγματοποιήσουμε συμβάσεις με όλους τους τους παρόχους της Ειδικής Αγωγής και ο ΕΟΠΥΥ θα μπορέσει να ελέγξει όλες τις υπηρεσίες και την ποιότητα αυτών».\nΧωρίς επιστημονική βάση τα θεραπευτικά πρωτόκολλα\nΩστόσο φαίνεται ότι όλος αυτός ο σχεδιασμός, κάθε άλλο παρά, ικανοποιεί τους παρόχους της Ειδικής Αγωγής, αφού οι καταγγελίες είναι σφοδρές στην κοινή τους ανακοίνωση όπου καταγγέλλουν την προσπάθεια του υπουργείου Υγείας «να νομιμοποιήσει τo αναφερόμενο ως πόρισμα της Επιστημονικής Επιτροπής για θέματα Ειδικής Αγωγής και Θεραπείας, το οποίο ουδείς από τους εκπροσώπους μας που ορίστηκαν ως μέλη της εν λόγω Επιτροπής υπέγραψε και το οποίο εξεδόθη κατά παράβαση των κανόνων που διέπουν τη λειτουργία της Επιτροπής (13‐15 Κώδικα Διοικητικής Διαδικασίας)»\nΥποστηρίζουν ότι ουδέποτε πραγματοποιήθηκε καν ψηφοφορία, ενώ ποτέ δεν υπήρξε συναίνεση όλων των μελών επί των τεθέντων ζητημάτων ενώ επισημαίνουν ότι καταθέσαν επισήμως έγγραφα και υπομνήματα με τις διαφωνίες τους που αιτιολογούν τη μη υπογραφή του πορίσματος, τα οποία θα πρέπει να γνωστοποιηθούν από το Υπουργείο για την πληρότητα της ενημέρωσης των πολιτών.\nΚαταγγέλλουν ως «αυθαίρετη τη δημιουργία θεραπευτικών πρωτοκόλλων τα οποία δεν βασίζονται σε καμία έρευνα, Διεθνή ή Ελληνική αλλά ούτε σε επιστημονικά δεδομένα αλλά αποτελούν αυθαίρετο δημιούργημα μεμονωμένων ατόμων της συγκεκριμένης επιτροπής» ενώ υποστηρίζουν ότι « στο έργο της Επιτροπής, σύμφωνα με την απόφαση σύστασης της επιστημονικής επιτροπής δεν συμπεριλαμβανόταν η ηλεκτρονική συνταγογράφηση τα κλαδικά ζητήματα που αφορούν τις ψυχοθεραπείες».\n«Αρνούμαστε πως οι θεραπευτές είναι υπεύθυνοι για την προκλητή ζήτηση στο χώρο των ειδικών θεραπειών καθώς η συνταγογράφηση μέχρι και σήμερα πραγματοποιείται από δημόσιες δομές. Αρνούμαστε πως η φερόμενη από τον υπουργό υπερδιάγνωση από δημόσιους φορείς θα παταχθεί μέσω της δυνατότητας για συνταγογράφηση από ιδιώτες γιατρούς , αλλά απεναντίας θα την ενισχύσει» τονίζουν οι Σύλλογοι.\nΌπως υποστηρίζουν η συνταγογράφηση από ιδιώτες γιατρούς χωρίς κανέναν έλεγχο θα επιβαρύνει τον προϋπολογισμό με αποτέλεσμα τη μοιραία στέρηση αναγκαίων θεραπειών από τα παιδιά και τους εφήβους δεδομένης της ύπαρξης κλειστού προϋπολογισμού. «Η αδυναμία του κρατικού μηχανισμού να ελέγξει δεν μπορεί να αποβεί εις βάρος ούτε των ιδιωτών θεραπευτών ούτε κατά των δημοσίων δομών».\nΧωρίς να αποδίδουμε μομφή στο πρόσωπο των ιδιωτών ιατρών, καταγγέλλουμε ότι η συνδρομή στο ίδιο πρόσωπο τόσο της αποφάσης για το είδος της θεραπείας όσο και της εκτέλεσης της θεραπείας χωρίς τον απαραίτητο μηχανισμό ελέγχου,\nδημιουργεί το πιθανό ενδεχόμενο προκλητής ζήτησης.\nΧαρακτηρίζουν ως «ανύπαρκτη» την επιχειρηματολογία του υπουργού Υγείας στην προσπάθεια του να χαρακτηρίσει ως «επιδημία» την αύξηση των διαγνώσεων και καταγγέλλουν ότι προωθείται η παντελής έλλειψη αναφοράς στις διεπιστημονικές ομάδες για την αξιολόγηση και διαφοροδιάγνωση των περιστατικών γεγονός που οδηγεί στην επιστημονική παλινδρόμηση.\nΌχι στο κλειστό προϋπολογισμό\nΟι σύλλογοι λένε όχι και στον κλειστό προϋπολογισμό για την Ειδική Αγωγή που ανακοίνωσε ο κ. Ξανθός δίοτι όπως εξηγούν πρώτα πρέπει να έχουν γίνει επιδημιολογικές μελέτες που θα αποτυπώνουν τις πραγματικές ανάγκες της χώρας. « Oι ανάγκες θα έπρεπε να καθορίζουν τον προϋπολογισμό του κράτους, για θέματα υγείας και όχι το αντίστροφο».\nΈκπληκτοι δηλώνουν οι σύλλογοι και με τη σύνδεση του πορίσματος της Επιστημονικής Επιτροπής με την υπογραφή συμβάσεων με τους επαγγελματίες της ειδικής αγωγής, «ενώ στο ίδιο το πόρισμα αναφέρεται ότι το θέμα των συμβάσεων δεν εξετάστηκε γιατί δεν μπορούσε να αποτελέσει αντικείμενο μίας Επιστημονικής Επιτροπής ! Παράλληλα καταγγέλλουμε την πολιτική πρόθεση για κάλυψη\nθεραπειών μόνο στους επαγγελματίες που θα υπογράψουν συμβάσεις».\nΕπίσης κάνουν λόγω για αφαίρεση του δικαιώματος από τους γονείς για ελεύθερη επιλογή θεραπευτή που θα προκύψει εφόσον επιβληθεί το καθεστώς κάλυψης μόνο συμβεβλημένων. «Έτσι, μειώνεται η συχνότητα και η ποιότητα των παραπάνω υπηρεσιών καθώς και η προσβασιμότητα των ασφαλισμένων σε αυτές. Αυτά και άλλα επιχειρήματά μας κατά της υπογραφής συμβάσεων, στα οποία το Υπουργείο και ο ΕΟΠΥΥ καμία ουσιαστική αντιπρόταση δεν είχε προτού επαναφέρει το θέμα, έχουμε διατυπώσει πολλές φορές και είναι πάντοτε στη διάθεση σας».\nΕπίσης θεωρούν την πρόβλεψη για στελέχωση του ΚΕΣΥ (40 λογοθεραπευτές και 30 εργοθεραπευτές για όλη την επικράτεια) ως ελλιπή.\nΤέλος να σημειωθεί ότι προθεσμία μέχρι τις 21 Μαΐου έχουν οι θεραπευτές ειδικής αγωγής για την υποβολή των αδειών – βεβαιώσεων ασκήσεως επαγγέλματος. Από την 1η Ιουνίου, δεν θα αποδίδονται δαπάνες για θεραπείες χωρίς την κατάθεση της άδειας άσκησης επαγγέλματος των θεραπευτών, διευκρινίζει ο Εθνικός Οργανισμός Παροχής Υπηρεσιών Υγείας (ΕΟΠΥΥ).


Απόρριψη αξίωσης για δικαιώματα χρήσης πριν τον τερματισμό λόγω ακυρότητας της συμφωνίας, αφού το κτήριο ανεγέρθηκε παράνομα - LLT\nΑπόρριψη αξίωσης για δικαιώματα χρήσης πριν τον τερματισμό λόγω ακυρότητας της συμφωνίας, αφού το κτήριο ανεγέρθηκε παράνομα\nHome | Dispute Resolution/Litigation | Απόρριψη αξίωσης για δικαιώματα χρήσης πριν τον τερματισμό λόγω ακυρότητας της συμφωνίας, αφού το κτήριο ανεγέρθηκε παράνομα\nΟ σκοπός μιας συμφωνίας ή η αντιπαροχή της είναι νόμιμα εκτός να εμπίπτουν στις εξαιρέσεις του άρθρου 23 του Περί Συμβάσεως Νόμου Κεφ. 149, ήτοι εάν αντίκειται ή καταστρατηγεί οποιοδήποτε Νόμο, αν συνιστά απάτη, αν επιφέρει ή ενέχει βλάβη σε πρόσωπο ή περιουσία άλλου ή αν το Δικαστήριο κρίνει ότι αντίκειται στα χρηστά ήθη ή την πολιτική.\nΣε πρόσφατη απόφαση του Επαρχιακού Δικαστηρίου Πάφου υπόθεσης που χειρίστηκε το γραφείο μας εκ μέρους των Εναγόντων, ένα από τα επίδικα θέματα που το Δικαστήριο εξέτασε ήταν κατά πόσο η συμφωνία που υπογράφηκε μεταξύ των διαδίκων ήταν παράνομη.\nΑποτέλεσε πραγματικό γεγονός της υπόθεσης ότι το επίδικο υποστατικό δεν κατείχε τις απαραίτητες άδειας οικοδομή ή πολεοδομίας που απαιτούνται από τον Περί Ρυθμίσεως Οδών και Οικοδομών Νόμο Κεφ. 96, παρά τις προσπάθειες των εναγόντων να εξασφαλίσουν τις άδειες αυτές. Στην βάση αυτή, το Δικαστήριο έκρινε ότι το επίδικο υποστατικό ανεγέρθηκε παράνομα.\nΜε βάση τα πιο πάνω, κρίθηκε ότι η επίδικη συμφωνία παραχώρησης άδειας ήταν άκυρη και ως εκ τούτου η επιδίκαση των αξιούμενων ποσών ως δικαιώματα χρήσης δεν ήταν δυνατή. Ο Εναγόμενος δε ενώ ισχυριζόταν ότι το υποστατικό του ήταν παράνομο, συνέχιζε να έχει την κατοχή του παρά την θέληση των Εναγόντων. Παρόλα αυτά, το Δικαστήριο αναγνωρίζοντας το ιδιοκτησιακό καθεστώς των Εναγόντων, αποφάσισε ότι οι Ενάγοντες δικαιούνταν στην ανάκτηση της κατοχής του επίδικου υποστατικού από τον Εναγόμενο, πλέον το χρηματικό ποσό που αναλογεί στους Ενάγοντες από τον «τερματισμό» της επίδικης συμφωνίας μέχρι και της παράδοσης του υποστατικού πίσω σε αυτούς. Το Δικαστήριο διευκρίνισε ότι η απόφαση του αυτή δεν βασίζεται στην επίδικη συμφωνία παραχώρησης άδειας αλλά στην βάση της κατοχής του υποστατικού από τον Εναγόμενο κατόπιν δικής του επιλογής και κατά παράνομο τρόπο.\nΤην πιο πάνω υπόθεση έχει χειριστεί η δικηγόρος του γραφείου μας Σάβια Ζαχαρία.\nΓια να δείτε το πλήρες κείμενο της απόφασης πατήστε εδώ.


ΡΕΣΠΕΝΤΖΑ το πρώτο blog της Χαλκιδικής: 25 Ιαν 2010\nΆνοιγμα της ΜΕΓΑΛΗΣ ΛΑΓΚΑΔΑΣ στον Πολύγυρο.\nΕπιστολή στο Δήμαρχο Πολυγύρου έστειλε σήμερα ο Δημοτικός Σύμβουλος Μαγδάλης Θανάσης και αναφέρεται στο πρόβλημα του θολωτού αγωγού και προτείνοντας το ΑΝΟΙΓΜΑ της ΜΕΓΑΛΗΣ ΛΑΓΚΑΔΑΣ.\nΗ επιστολή του Θανάση Μαγδάλη:\nΣε συνέχεια της ενημέρωσης που μας έγινε από τον Τεχνικό σας Σύμβουλο στο Δημοτικό Συμβούλιο της 22-01-2010 για το θέμα του θολωτού αγωγού της Μεγάλης Λαγκάδας, των τριών λύσεων που μελετήθηκαν και προτάθηκαν με βάση τα αποτελέσματα των γεωλογικών ερευνών, και με δεδομένα ότι: ...>>>>>>\n Το οποιοδήποτε έργο αποφασιστεί θα είναι έργο που θα σφραγίσει το μέλλον της πόλης μας για μια ζωή.\n Οι λύσεις που προτάθηκαν αγνοούν τις σύγχρονες αντιλήψεις που επιτάσσουν σε διευθετήσεις ρεμάτων ανοιχτές κατασκευές, όπως ο ίδιος ο μελετητής σύμβουλός σας παραδέχτηκε.\n Είναι λύσεις προσωρινές και συνολικά πολυδάπανες (στήριξη οδοστρώματος + νέος αγωγός + έργα για την αντιπλημμυρική προστασία του Πολύγυρου).\n Λύσεις που αγνοούν και βιάζουν το φυσικό περιβάλλον και τους κανόνες του,\nπαρακαλώ να μελετηθεί σοβαρά η πρόταση για άνοιγμα της ρεματιάς της Μεγάλης Λαγκάδας, να εκτιμηθεί το κόστος, η αποτελεσματικότητα και οι επιπτώσεις της ανοιχτής διευθέτησης και να ενημερωθεί επ’ αυτού το Δημοτικό Συμβούλιο.\nΕίναι πιστεύω ευκαιρία να επανασχεδιαστεί στην περιοχή αυτή ο Πολύγυρος πιο ασφαλής, πιο δροσερός, πιο όμορφος, πιο ανθρώπινος."\nΡΕΣΠΕΝΤΖΑ στις 9:14:00 μ.μ. 30 σχόλια\nΣτο δρόμο για τη Θεσσαλονίκη!\nΑξιότιμοι κύριοι, *\nΚαμία πράξη της Διοίκησης ...>>>>>>\nδεν παρέτεινε την ισχύ των πράξεων αδειοδότησης των δραστηριοτήτων της ΕΛΛΗΝΙΚΟΣ ΧΡΥΣΟΣ ((α) σχετικό) ούτε καμία νέα σχετική πράξη έχει εκδοθεί μέχρι σήμερα.\n■Σας καλούμε να διακόψετε ΑΜΕΣΩΣ κάθε δραστηριότητα που αδειοδοτήθηκε από τις πράξεις τις Διοίκησης η ισχύς των οποίων έπαυσε στις 31.12.2009.\n■Ζητούμε από τους κατά το Νόμο αρμόδιους στους οποίους η παρούσα ΚΑΤΑΓΓΕΛΙΑ να προβούν στη διακοπή των αυθαίρετων και παράνομων δραστηριοτήτων της ΕΛΛΗΝΙΚΟΣ ΧΡΥΣΟΣ και στην επιβολή των κυρώσεων που προβλέπονται σχετικά από τους Νόμους.\n4. κα Μαργαρίτα Καραβασίλη, Ειδική Γραμματεία Επιθεωρητών Περιβάλλοντος\nΡΕΣΠΕΝΤΖΑ στις 8:22:00 μ.μ. 15 σχόλια\nΟριστικά τέλος Φλεβάρη το σύνολο των ενισχύσεων – επισπεύδεται η επιστροφή ΦΠΑ\nΤο σύνολο της ενιαίας ενίσχυσης για το 2009 αποδίδεται στους αγρότες στο τέλος Φλεβάρη καθώς ο αγώνας δρόμου για να κλείσουν οι καθυστερήσεις των δύο τελευταίων ετών απέδωσε, όπως αναφέρεται σε ενημερωτικό σημείωμα του υπουργείου Αγροτικής Ανάπτυξης και Τροφίμων. Επιπλέον, τονίζεται πως επισπεύδεται και απλοποιείται η έναρξη της επιστροφής του ΦΠΑ και του ειδικού φόρου στο πετρέλαιο. ...>>>>>>\nΕπίσης, σύμφωνα με το υπουργείο:\nΤαυτόχρονα η δουλειά που γίνεται φέρνει τις επιδοτήσεις του 2010 στην ώρα τους, δηλαδή, μέσα στο 2010 οι αγρότες θα λάβουν αθροιστικά για άμεσες ενισχύσεις ποσό που προσεγγίζει τα 3 δις €. Με την ολοκλήρωση της ψηφιοποίησης κλείνει οριστικά το ζήτημα της αβεβαιότητας στο χρόνο καταβολής της ενίσχυσης.\nΕπισπεύδεται και απλοποιείται η έναρξη της επιστροφής του ΦΠΑ και του ειδικού φόρου στο πετρέλαιο. Πιο συγκεκριμένα, στον Προϋπολογισμό του 2010 έχει εγγραφεί το ποσό των 150 εκατομμυρίων ευρώ, το οποίο περιλαμβάνει την αύξηση της επιστροφής ΦΠΑ από το 7 στο 11%. Το ποσό αυτό αφορά την χρήση του 2009.\nΟργανώνονται αποτελεσματικοί έλεγχοι για την αποφυγή των ελληνοποιήσεων. Το υπουργείο Αγροτικής Ανάπτυξης και Τροφίμων συνδέεται με το TAXIS και τα τελωνεία για εντοπισμό των εισαγωγών και τη διακίνηση των προϊόντων στο εσωτερικό της χώρας. Οι έλεγχοι διεξάγονται στους εισαγωγείς αλλά και στο ράφι.\nΑξιοποιούνται οι οδηγίες του ΟΟΣΑ και η εμπειρία της Ε.Ε για το κλείσιμο της ψαλίδας από το χωράφι στο ράφι. Τελικός στόχος η διαφορά ανάμεσα στην τιμή παραγωγού και καταναλωτή να μην υπερβαίνει το 30%. Φορολογικά μέτρα και έλεγχοι αξιοποιούνται στην κατεύθυνση αυτή.\nΚαταλήγοντας, το ενημερωτικό σημείωμα αναφέρει πως μέσα στις πρώτες 100 ημέρες της Κυβέρνησης το εισόδημα των αγροτών έχει ενισχυθεί:\nΜε 300 εκατ. € από το επίδομα κοινωνικής αλληλεγγύης.\nΑυξήθηκαν οι συντάξεις του ΟΓΑ κατά 30 € και από 1/7/2010 αυξάνονται επιπλέον κατά 20 € με συνολικό ετήσιο κόστος τα 450 εκατ. €.\nΕντάχθηκαν οι αγρότες στο Νομοσχέδιο για τη ρευστότητα της Οικονομίας. Το συνολικό ύψος των χρεών των παραγωγών που θα μπορούσαν να κάνουν χρήση του μέτρου μόνο στην ΑΤΕ φτάνει τα 2,3 δις. €.\nΔώσαμε «ανάσα» στα αγροτικά νοικοκυριά που αντιμετώπιζαν πρόβλημα με τις εγγραφές στον Τειρεσία.\nΤακτοποιήθηκαν χρονίζουσες εκκρεμότητες 530 Επενδυτικά σχέδια (ΟΠΑΑΧ και Σχέδια Βελτίωσης) ύψους 29 εκατομμυρίων €.\nΕπανασχεδιασμό του ΤΕΜΠΜΕ ώστε να καλύπτει και αγροτικές επιχειρήσεις ανήγγειλε η Κατσέλη από το Ζάππειο\n«Το ΤΕΜΠΜΕ επανασχεδιάζεται με νέα προγράμματα και προϋποθέσεις και επεκτείνεται και σε επιχειρήσεις του αγροτικού τομέα» ανήγγειλε σήμερα από το Ζάππειο η υπουργός Οικονομίας, Ανταγωνιστικότητας και Ναυτιλίας, κ. Λούκα Κατσέλη, στο πλαίσιο της διημερίδας που διοργανώνουν το υπουργείο Αγροτικής Ανάπτυξης και Τροφίμων και η Οικονομική και Κοινωνική Επιτροπή. Επίσης, ανακοίνωσε πως σύντομα θα κατατεθεί για διαβούλευση και το σχέδιο νόμου για τη διαφάνεια των τραπεζικών συναλλαγών στα πανωτόκια, στις αθέμιτες χεώσεις και τις καταχρηστικές πρακτικές. ...>>>>>>\nΑναπτύσσοντας τις προτεραιότητες του υπουργείου της για τις δράσεις που αφορούν την ανάπτυξη του αγροτικού τομέα της οικονομίας η κα Κατσέλη τόνισε πως κινούνται σε τρεις άξονες:\nΕνίσχυση ρευστότητας των αγροτών και των αγροτικών επιχειρήσεων στο μέτρο του εφικτού, ως ότου αποδώσουν οι νέες πολιτικές.\nΠροώθηση και γρήγορη υλοποίηση μιας συνεκτικής πολιτικής αγροτικών παραγωγικών αναδιαρθρώσεων.\nΑποτελεσματική λειτουργία και εποπτεία της αγοράς αγροτικών προϊόντων.\nΑναλυτικότερα, το πλήρες κείμενο της ομιλίας της υπουργού έχει ως εξής:\nΗ έξοδος από την κρίση απαιτεί ουσιαστική διαβούλευση, συντεταγμένες και αποφασιστικές κινήσεις και συνεργασία όλων των Υπουργείων για δρομολόγηση των απαραίτητων λύσεων. Γι' αυτό βρίσκομαι εδώ. Γιατί το ΥΠΟΙΑΝ στηρίζει το έργο της Υπουργού και του Υπουργείου Αγροτικής Ανάπτυξης και Τροφίμων, με όλα τα μέσα που διαθέτει.\nΌλες οι δράσεις και όλα τα προγράμματα, είτε μέσω του ΕΣΠΑ, είτε μέσω του Αναπτυξιακού Νόμου - ο οποίος αναμορφώνεται - διοχετεύουν πόρους προς επιχειρήσεις και κλάδους της Ελληνικής Περιφέρειας και δημιουργούν σημαντικά πολλαπλασιαστικά οφέλη για όλους. Ο αγροτικός τομέας δεν είναι ξεκομμένος ούτε από την δευτερογενή παραγωγή, δηλαδή την μεταποίηση και τη βιομηχανία, ούτε και από τις υπηρεσίες.\nτη μια χρονιά υπάρχει έλλειψη προϊόντων με αποτέλεσμα αθρόες εισαγωγές και άνοδο τιμών,\nτην επόμενη χρονιά, οι παραγωγοί φυτεύουν απρογραμμάτιστα με αποτέλεσμα την υπερπροσφορά και τη μείωση τιμών παραγωγού.\nκαταγραφής εθνικών & παγκοσμίων τάσεων καταναλωτικών αναγκών και παραγωγικών δυνατοτήτων και\nαντίστοιχου προγραμματισμού & πληροφόρησης των παραγωγών για τις απαιτούμενες ποσότητες, ποικιλίες, ποιότητες και ακριβείς χρονικές περιόδους (μήνα ή ακόμη και εβδομάδα).\nΘεσπίζουμε αυστηρούς περιορισμούς στην ανασυσκευασία εισαγόμενων αγροτικών προϊόντων.\nΕκσυγχρονίζουμε την υλικοτεχνική υποδομή και το οργανωτικό πλαίσιο λειτουργίας των κεντρικών και των λαϊκών αγορών, αποσκοπώντας στην μείωση των σταδίων διαμεσολάβησης ανάμεσα στον παραγωγό και τον Καταναλωτή.\nΗ διαχείριση των τροφίμων, εξ' ορισμού αντικείμενο πολλών υπουργείων και οργανισμών, απαιτεί κοινές δράσεις, και στενή συνεργασία μεταξύ των δύο Υπουργείων.\nΤο αδιέξοδο και οι ευθύνες\nΔΕΝ ΑΜΦΙΣΒΗΤΕΙ κανείς, ότι οι αγρότες έχουν δίκαιο και τα αιτήματά τους δεν είναι παράλογα. Είναι, ωστόσο, τα ίδια αιτήματα που τους οδηγούν κάθε χρόνο στα μπλόκα του εθνικού οδικού δικτύου, τα οποία εγκαταλείπουν μόλις τους δοθούν χρηματικές ενισχύσεις.\nΜΕ ΤΗΝ ΠΡΟΣΩΡΙΝΗ αντιμετώπιση, μέσω οικονομικών ενισχύσεων και επιδοτήσεων, δεν λύνονται ...>>>>>>\nουσιαστικά τα προβλήματα των αγροτών, τα οποία αφέθηκαν να λιμνάζουν απ' όλες τις μεταπολιτευτικές κυβερνήσεις. Ευθύνη γι' αυτήν την κατάταση έχουν και οι ίδιοι οι αγρότες, οι οποίοι δεν αξίωσαν και δεν διεκδίκησαν μια αποτελεσματική αγροτική πολιτική, προσαρμοσμένη στις νέες συνθήκες, που δημιουργήθηκαν με την ένταξη της χώρας στην Ευρωπαϊκή Ενωση.\nΑΚΟΜΗ ΚΑΙ αν είχε -που αντικειμενικά δεν την έχει- η κυβέρνηση τη δυνατότητα να δώσει τα περίπου 500 εκατομμύρια ευρώ για να ικανοποιήσει σήμερα τα αιτήματα των αγροτών και να ανοίξουν τα μπλόκα, θα έμεναν ανοιχτά τα προβλήματα και βέβαιη η επάνοδος στα μπλόκα την επόμενη καλλιεργητική περίοδο.\nΕΙΝΑΙ ΛΑΘΟΣ των αγροτών να επιζητούν προσωρινές λύσεις και να μη διεκδικούν μια αξιόπιστη αγροτική πολιτική. Χρειάζεται, όμως, γι' αυτήν τη διεκδίκηση, οργάνωση και προπαντός η αναγνώριση της ανάγκης να γίνουν οι παραδοσιακοί αγρότες σύγχρονοι επιχειρηματίες, ώστε να διαχειρίζονται αυτοί και όχι οι μεσάζοντες τον μόχθο τους.\nΣΗΜΕΡΑ ουσιαστικά δεν υπάρχει αγροτικό κίνημα. Είναι εδώ και καιρό κατακερματισμένο, διαλυμένο και αποδυναμωμένο μετά την κατάρρευση και όλων των συνεταιριστικών οργανώσεων, όλων των βαθμίδων, μέσω των οποίων άλλοτε γινόταν παρέμβαση στη συγκέντρωση των προϊόντων και εξασφαλιζόταν μια λογική τιμή.\nΔΕΝ ΜΠΟΡΕΙ σήμερα να αναστηθούν οι συνεταιριστικές οργανώσεις, που τις αφάνισαν ο κομματισμός και η ανικανότητα, αλλά και η απρονοησία των κυβερνήσεων. Χρειάζονται νέα, σύγχρονα επιχειρηματικά σχήματα και προπαντός διάθεση συλλογικής δράσης και οργάνωσης.\nΕΥΘΥΝΗ της σημερινής κυβέρνησης είναι να αναγνωρίσει τα λάθη του παρελθόντος και να προχωρήσει σε ανατροπές και στη δημιουργία ενός νέου θεσμικού πλαισίου, που να οδηγεί σε μεγάλες αλλαγές αναμόρφωσης και ανασυγκρότησης της ελληνικής γεωργίας, η οποία έχει δυνατότητες.\nΜΕ ΤΗ ΣΗΜΕΡΙΝΗ κατάσταση μπλακ άουτ και στον διάλογο και στους δρόμους με τα μπλόκα, φαίνεται πως υπάρχει αδιέξοδο. Η μεν κυβερνητική πλευρά δηλώνει ότι «δεν μπορεί να βρεθούν χρήματα», οι δε αγρότες διαμηνύουν ότι, επειδή δεν ικανοποιούνται τα αιτήματά τους, αποφάσισαν «συνέχιση και κλιμάκωση του αγώνα». Λύση χωρίς προσέγγιση δεν μπορεί να βρεθεί. Αυτό οφείλουν να το κατανοήσουν και οι δύο πλευρές.\nΘεσσαλονίκη - Τρακτέρ αγροτών από τη Χαλκιδική έξω από τη Θεσσαλονίκη\nΚάθοδο με τα τρακτέρ στη Θεσσαλονίκη επιχείρησαν μετά το μεσημέρι αγρότες από τα μπλόκα Νέας Τρίγλιας και Γαλάτιστας Χαλκιδικής, στην προσπάθειά τους να φτάσουν μέχρι το πρώην υπουργείο Μακεδονίας - Θράκης. Διαδηλωτές με 40 περίπου τρακτέρ κινήθηκαν κατά μήκος της εθνικής οδού Νέων Μουδανιών - Θεσσαλονίκης, αλλά στον κόμβο του Φοίνικα στάθμευσαν τα τρακτέρ, καθώς δεν τους επέτρεψε η Αστυνομία την είσοδό τους στην πόλη.\nΑυτή την ώρα τα τρακτέρ είναι σταθμευμένα στο συγκεκριμένο σημείο και δύο "κλούβες" της Αστυνομίας εμποδίζουν την κίνησή τους προς το κέντρο της Θεσσαλονίκης. Η κυκλοφορία των οχημάτων προς τη Θεσσαλονίκη διεξάγεται μόνο από ένα ρεύμα με αποτέλεσμα να δημιουργηθούν ουρές αυτοκινήτων.\nΡΕΣΠΕΝΤΖΑ στις 5:14:00 μ.μ. 17 σχόλια\nΑλλά και τούτοι...\nΈτσι μας βρίσκει η αρχή της εβδομάδας! Όμορφα...\nΠερί ΚΑΛΛΙΚΡΑΤΗ και άλλων οικοδομημάτων\nΣτο σχέδιο Καλλικράτης είμαστε αντίθετοι, γιατί σκοπίμως γίνεται με τρόπο πρόχειρο, βιαστικό, χωρίς σοβαρή μελέτη, χωρίς τεκμηριωμένες απόψεις, γι’ αυτό που σήμερα είναι λάθος και θα πρέπει να αλλάξει.\nΟ τρόπος που παρουσιάζεται δεν μας πείθει ότι θα απαντήσει στα πραγματικά προβλήματα της αυτοδιοίκησης. Πιστεύουμε ότι θα δημιουργήσει πολύ περισσότερα και νομίζουμε, ότι παρά τις περί του αντιθέτου διακηρύξεις, δεν θα είναι τίποτε άλλο από τη μεταφορά οικονομικών βαρών από το κράτος στους δημότες για μία ακόμα φορά.\nΣαν ενεργοί πολίτες που θέλουμε να έχουμε ...>>>>>>\nλόγο γι’ αυτά που μας αφορούν, καταγγέλλουμε τον αποκλεισμό των τοπικών κοινωνιών, συμπεριλαμβανομένης και της τοπικής αυτοδιοίκησης, από τον σχεδιασμό και την επεξεργασία της νέας κατάστασης.\nΓια την πρόταση του Ινστιτούτου Τοπικής Αυτοδιοίκησης, όσο αφορά στο μέλλον του δικού μας Δήμου, δηλαδή την πρόταση για συνένωση των Δήμων Σταγίρων – Ακάνθου, Παναγιάς, Αρναίας, Ζερβοχωρίων, θεωρούμε ότι είναι έξω από το σκεπτικό ακόμη και του ίδιου του ΙΤΑ αλλά και της πρότασης του Υπουργείου Εσωτερικών που τέθηκε σε διαβούλευση. Είμαστε πεπεισμένοι ότι είναι προϊόν παρεμβάσεων, για την εξυπηρέτηση προσωπικών συμφερόντων και επιδιώξεων κάποιων, μικροκομματικών σχεδιασμών, τοπικιστικών λογικών και θα πρέπει να ανατραπεί.\nΣημειώνουμε εδώ την απαράδεκτη αδράνεια που επέδειξε ο Δήμος μας, με ευθύνη κυρίως του Δημάρχου και της πλειοψηφίας του Δημοτικού Συμβουλίου, που δεν συμμετείχαν στην, έστω και άτυπη, διαδικασία πριν την παρουσίαση της πρότασης, δεν ενημέρωσαν τους δημότες και δεν αντέδρασαν έγκαιρα, παρά το ότι το θέμα τέθηκε αρκετές φορές και παρά την απόφαση του Δημοτικού Συμβουλίου.\nΚαταλαβαίνουμε ότι οι προτάσεις που έγιναν τόσο στο Δημοτικό Συμβούλιο όσο και στη Λαϊκή Συνέλευση εμπεριέχουν προσωπικούς σχεδιασμούς και φιλοδοξίες.\nΘεωρούμε ότι η απόφαση της Λαϊκής Συνέλευσης (συνένωση με το Δήμο Παναγιάς εφόσον είναι πράγματι και δική τους επιθυμία) είναι το μικρότερο κακό, χωρίς να συμφωνούμε πλήρως με το σκεπτικό και τα επιχειρήματα, καθώς αρχή της Κίνησης μας ήταν και παραμένει ότι η δημιουργία μεγάλων Δήμων θα εξυπηρετήσει τις κομματικές επιδιώξεις των μεγάλων κομμάτων και θα απομακρύνει την δυνατότητα παρέμβασης των Δημοτών και των τοπικών κοινωνιών.\n35 ΧΡΟΝΙΑ ΚΑΡΝΑΒΑΛΙ ΣΗΜΑΝΤΡΩΝ\nΔΗΛΩΣΤΕ ΚΑΙ ΦΕΤΟΣ ΣΥΜΜΕΤΟΧΗ ΣΤΟ ΤΡΕΛΟ ΔΙΑΣΚΕΔΑΣΤΙΚΟ&ΔΗΜΙΟΥΡΓΙΚΟ ΚΑΡΝΑΒΑΛΙ. ΕΛΑΤΕ ΣΤΑ ΣΗΜΑΝΤΡΑ ΟΛΟΙ ΤΗΝ ΠΕΡΙΟΔΟ ΤΗΣ ΑΠΟΚΡΙΑΣ ΝΑ ΓΛΕΝΤΗΣΕ ΝΑ ΜΑΣΚΑΡΕΥΤΕΙΤΕ ΚΑΙ ΝΑ ΓΙΟΡΤΑΣΕΤΕ!!\nΟΙ ΚΑΤΑΣΚΕΥΕΣ ΑΡΜΑΤΩΝ ΕΧΟΥΝ ΞΕΚΙΝΗΣΕΙ ΑΠΟ ΚΑΙΡΟ ΤΑ ΘΕΜΑΤΑ ΕΧΟΥΝ ΒΓΕΙ ΟΙ ΣΤΟΛΕΣ ΡΑΒΟΝΤΑΙ.\nΔΩΣΤΕ ΙΔΕΕΣ ΝΑ ΥΛΟΠΟΙΗΣΟΥΜΕ.\nΟΠΟΙΟΣ ΘΕΛΕΙ ΝΑ ΣΥΜΜΕΤΕΧΕΙ ΣΤΗΝ ΠΑΡΕΛΑΣΗ ΤΗΝ ΚΑΘΑΡΑ ΔΕΥΤΕΡΑ ΑΣ ΕΠΙΚΟΙΝΩΝΗΣΕΙ ΜΕ ΕΝΑ ΑΠΟ ΤΑ ΜΕΛΗ ΤΟΥ ΣΥΛΛΟΓΟΥ.\nΜπάσκετ Γ΄ Εθνική: ΣΠΟΥΔΑΙΟ ''ΔΙΠΛΟ'' ΓΙΑ ΤΟ ΣΤΡΑΤΩΝΙ\nΜε νέα εκτός έδρας νίκη επί του Ιωνικού στα Διαβατά συνέχισε το Στρατώνι. Οι αθλητές μας έκαναν εντυπωσιακό ξεκίνημα και προηγήθηκαν με 0-17 και 5-24 μέχρι το 7' του αγώνα αλλά οι γηπεδούχοι με αντεπίθεση διαρκείας έφτασαν στο σημείο να προγηθούν για πρώτη και τελευταία φορά με 66-65 στο 1'40'' πριν τη λήξη. Σε εκείνο το σημείο οι αθλητές του Δημήτρη Μύθου έδειξαν ψυχραιμία και με ένα σερί 8-0 διαμόρφωσαν το τελικό 66-73. Με αυτή τη νίκη η ομάδα μας παρέμεινε στην κορυφή με 2 βαθμούς διαφορά από τους διώκτες της και την επόμενη αγωνιστική αρχίζει τις υποχρεώσεις της στον 2ο γύρο στο Κλειστό της Ν. Τρίγλιας με το Πευκοχώρι,σε ένα Χαλκιδικιώτικο ντέρμπι παρά την βαθμολογική διαφορά των δύο ομάδων. Αναλυτικά τα στοιχεία του αγώνα: ...>>>>>>\nΔΙΑΒΑΤΑ - ΣΤΡΑΤΩΝΙ 66-73\nΔεκάλεπτα: 19-29, 34-42, 51-55, 66-73\nΜάιπας , Καραγιάννης , Παναγιώτου 7(2), Μπατάκος 8, Τολιόπουλος 9(1), Μαρβάκης , Μυλωνίδης 15(1), Ματζούνης 12(1), Σαλαπασίδης , Τσαμασλίδης 4, Πεταλάς 5, Μαραπίδης 6(2)\nΤρίποντα: 7, Βολές: 17/24, Φάουλ: 25\nΠιπιλιάρης 20, Πεγιάς 4, Τίλλ 1, Κουντουρατζόγλου 15(2), Μαρκίδης 2, Κατσαβαβάκης , Ντισλής 8(1), Μπούλης , Κοτζαγιάννης Α. , Νουκάρης 8, Κοτζαγιάννης Θ. , Δασκαλόπουλος 15\nΤρίποντα: 3, Βολές: 20/30, Φάουλ: 23\nΣΚΟΠΟΣ - ΑΝΑΤΟΛΙΑ 58-82\nΑΣΒΕΣΤΟΧΩΡΙ - ΦΛΟΓΗΤΑ 77-68\nΠΕΥΚΟΧΩΡΙ - ΜΑΚΕΔΟΝΙΚΟΣ 65-68\nΚΑΛΛΙΚΡΑΤΕΙΑ - ΑΔΕΝΔΡΟ 62-56(53-53)\nΧΑΛΚΗΔΟΝΑ - ΩΡΑΙΟΚΑΣΤΡΟ 86-79\nΔΡΥΜΟΣ - ΕΛΕΥΘΕΡΟΥΠΟΛΗ 75-68\n1) ΣΤΡΑΤΩΝΙ 25\n2) ΑΣΒΕΣΤΟΧΩΡΙ 23\n3) ΑΝΑΤΟΛΙΑ 23\n4) ΜΑΚΕΔΟΝΙΚΟΣ 23\n5) ΚΑΛΛΙΚΡΑΤΕΙΑ 22\n6) ΧΑΛΚΗΔΟΝΑ 21\n7) ΔΡΥΜΟΣ 20\n8) ΑΔΕΝΔΡΟ 19\n9) ΕΛΕΥΘΕΡΟΥΠΟΛΗ 18\n1) ΚΟΥΜΛΕΛΗΣ (ΕΛΕΥΘΕΡΟΠΟΛΗ) 257(3)\n2) ΝΤΙΣΛΗΣ (ΣΤΡΑΤΩΝΙ) 244(24)\n3) ΠΑΥΛΕΑΣ (ΑΝΑΤΟΛΙΑ) 244(5)\n4) ΜΥΛΩΝΙΔΗΣ (ΔΙΑΒΑΤΑ) 233(18)\n5) ΔΕΛΗΜΠΑΛΤΙΔΗΣ (ΑΔΕΝΔΡΟ) 229(7)\n6) ΔΑΣΚΑΛΟΠΟΥΛΟΣ (ΣΤΡΑΤΩΝΙ) 227(1)\n7) ΤΣΑΟΥΣΙΔΗΣ (ΦΛΟΓΗΤΑ) 225(17)\n7) ΔΕΛΗΓΙΑΝΝΗΣ (ΑΣΒΕΣΤΟΧΩΡΙ) 222(14)\n8) ΚΡΟΜΜΥΔΑΣ (ΜΑΚΕΔΟΝΙΚΟΣ) 218(1)\n10)ΜΑΝΟΥΣΑΚΗΣ (ΚΑΛΛΙΚΡΑΤΕΙΑ) 190(21)\nΑΣΒΕΣΤΟΧΩΡΙ - ΣΚΟΠΟΣ\nΔΙΑΒΑΤΑ - ΑΝΑΤΟΛΙΑ\nΠΕΥΚΟΧΩΡΙ - ΣΤΑΡΤΩΝΙ\nΚΑΛΛΙΚΡΑΤΕΙΑ - ΜΑΚΕΔΟΝΙΚΟΣ\nΧΑΛΚΗΔΟΝΑ - ΑΔΕΝΔΡΟ\nΔΡΥΜΟΣ - ΩΡΑΙΟΚΑΣΤΡΟ\nΦΛΟΓΗΤΑ - ΕΛΕΥΘΕΡΟΥΠΟΛΗ


Ταυτοποιήθηκε η σορός του Κόμπι από τα δακτυλικά του... | Reporter Cyprus | Καλαθόσφαιρα\nΤαυτοποιήθηκε η σορός του Κόμπι από τα δακτυλικά του αποτυπώματα\nΤι σημαίνει αυτό; Ότι ο πιλότος, που πετούσε χαμηλά, δεν διέκρινε τον λόφο, με συνέπεια τη συντριβή και την τραγωδία για εννιά ανθρώπους και τις οικογένειές τους. Την είδηση επιβεβαίωσε με δήλωσή του ο εκπρόσωπος της Εθνικής Υπηρεσίας Ασφάλειας Αερομεταφορών των ΗΠΑ. Το στοιχείο προέκυψε κατά την έρευνα για τα αίτια της συντριβής στον λόφο της περιοχής Calabasas το πρωί της Κυριακής, εν μέσω πυκνής ομίχλης και ενώ είχαν απαγορευτεί οι πτήσεις μέχρι το απόγευμα της ίδιας ημέρας.\nΗ ερευνήτρια της Υπηρεσίας, Jennifer Homendy, δήλωσε ότι το ελικόπτερο που μετέφερε τον Κόμπι Μπράιαντ και άλλα οκτώ άτομα, βρισκόταν στα 2.300 πόδια ύψος όταν έχασε την επικοινωνία του με τους ελεγκτές εναέριας κυκλοφορίας. Η ταχύτητα της πτώσης κατά τη συντριβή ήταν μεγαλύτερη των 2.000 ποδιών το λεπτό, δήλωσε η ερευνήτρια της NTSB. «Γνωρίζουμε λοιπόν ότι η σύγκρουση ήταν σφοδρότατη και ότι το ελικόπτερο έγυρε αριστερά. Ήταν ένα τρομακτικό πεδίο ατυχήματος», πρόσθεσε. Όπως προκύπτει από την έρευνα, η πτώση πιθανότατα ξεκίνησε μετά από έναν απότομο ελιγμό, λόγω της περιορισμένης ορατότητας από την πυκνή ομίχλη. Το αεροσκάφος δεν είχε μαύρο κουτί, καθώς δεν απαιτείται σε αυτό το είδος ελικοπτέρου.\nΗ Jennifer Homendy έστρεψε τα βέλη της προς την Ομοσπονδιακή Διοίκηση Αεροπορίας, καθώς, όπως είπε, η Υπηρεσία της είχε απαιτήσει πριν από 16 χρόνια να επιβάλλει στα ελικόπτερα που μεταφέρουν έξι επιβάτες και πάνω, να διαθέτουν σύστημα εντοπισμού εδάφους. Η FAA δεν ακολούθησε την οδηγία της, με συνέπεια την τραγωδία της Κυριακής. Ως εκ τούτου, ο νόμος δεν υποχρέωνε τους χειριστές ή τους ιδιοκτήτες των ελικοπτέρων, να διαθέτουν το συγκεκριμένο σύστημα.\nΔείτε τις δηλώσεις της Τζένιφερ Χόμεντι:\nΟι παραλείψεις και οι κόντρες που έχουν προκύψει μεταξύ των αμερικανικών υπηρεσιών είναι ένα -σοβαρό- ζήτημα που θα λυθεί από τους αρμόδιους. Η χθεσινή μέρα, ωστόσο, ήταν η κορύφωση του δράματος, καθώς ανασύρθηκαν και τα εννιά πτώματα των επιβαινόντων και ξεκίνησε η διαδικασία της ταυτοποίησής τους από τους ιατροδικαστές.


Η ΑΟΡΑΤΗ ΠΑΓΚΟΣΜΙΑ ΚΥΒΕΡΝΗΣΗ ΔΕΝ ΘΕΛΕΙ ΝΑ ΕΙΣΤΕ ΚΑΛΑ..! – xOrisOria News\nΚαι αυτό σημαίνει για πολλούς απο εσάς ότι εάν θέλετε να γεράσετε με μια καλή υγεία, τότε πρέπει να αλλάξετε σενάριο. Γι ‘αυτό είναι σημαντικό να συνειδητοποιήσουμε ότι το σώμα μας έχει έναν “φυσικό εχθρό” στο περιβάλλον μας και ονομάζεται βιομηχανία τροφίμων.\nΜπορείτε να τους ονομάσετε και “Αόρατη Παγκόσμια Κυβέρνηση” επειδή έχουν μια απίστευτη δύναμη και έλεγχο στην τροφή σας. Η εικόνα σας δείχνει πού κολυμπούν τα μεγάλα ψάρια και πως κατασπαράζουν ότι βρουν στο διάβα τους, πως έχουν δυκτιωθεί με τον αόρατο ιστό της αράχνης.\nΑυτές οι μεγάλες αράχνες είναι το μεγαλύτερο εμπόδιο για να φτάσουμε τα 100 χρονάκια με υγεία. Είναι αυτοί που συστηματικά δηλητηριάζουν τον πληθυσμό με τα μεταλλαγμένα προϊόντα τους γεματα χημικά δηλητήρια, χρώματα, ζάχαρες, συντηρητικά, καταπραϋντικά φάρμακα για τα νεύρα σας και την λειτουργία του εγκεφάλου σας. Σας χτυπάνε στο Δόξα Πατρι, εκεί που υπάρχει ο έλεγχος του σώματος και δεν αναφέρουμε τα φάρμακα με τις στατίνες για να σας προκαλέσουν Αλζχάμερ και να σας κάνουν φυτό, χτυπώντας ξανά το Δόξα Πατρι.\nΕίναι οι “κύριοι” της παραπλάνησης των λαών, προσποιούμενοι ότι είναι επαγγελματίες και παρέχουν εργασία κερδίζοντας δίκαια τα λεφτά τους.\nΠριν από λίγες μέρες εμφανίστηκε το ακόλουθο άρθρο στο εξωτερικό:\nΤο Συμβούλιο Παιδιών πιστεύει ότι η Nestlé μπορεί να δείξει με μεγαλύτερη σαφήνεια πόσο υγιές ή ανθυγιεινό είναι ένα προϊόν. Αυτό ανακοινώνεται από την Nestlé, η οποία εγκατέστησε το Παιδικό Συμβούλιο για πρώτη φορά φέτος.\nΟ κατασκευαστής ζητά συμβουλές για το τι μπορούν να κάνουν για να βοηθήσουν τα παιδιά στην Ολλανδία να τρώνε υγιεινότερα. Ο διορισμός του συμβουλίου είναι σύμφωνος με το πρόγραμμα Nestle για υγιή παιδιά, το οποίο έχει ως στόχο να εξασφαλίσει ότι τα 50 εκατομμύρια παιδιά παγκοσμίως θα φάνε υγιέστερα μέχρι το 2030.\nΘα μπορούσατε το παραπάνω να το φάτε αμάσητο, γιατί αυτή είναι η κορυφή της αόρατης υποκρισίας. Η πολιτική σε όλες τις χώρες είναι συνυφασμένη με την βιομηχανία τροφίμων, οι κυβερνήσεις καθορίζουν και προστατεύουν τις αράχνες και όχι την υγεία των πολιτών τους.\nΈτσι, αν θέλετε να φτάσετε τα 100 αρχίστε αμέσως να αποφεύγετε όλα τα επεξεργασμένα τρόφιμα και τα μεταλλαγμένα τρόφιμα, λαχανικά και φρούτα. Το σώμα σας θα κάνει την υπόλοιπη δουλειά για να σας κρατήσει γερούς.\nΤουλάχιστον 30 λεπτά την ημέρα πεζόδρομο, πολλά λαχανικά, λίγα φρούτα και ελληνικές ελιές για την υγεία σας.\nTags:Η ΑΟΡΑΤΗ ΠΑΓΚΟΣΜΙΑ ΚΥΒΕΡΝΗΣΗ ΔΕΝ ΘΕΛΕΙ ΝΑ ΕΙΣΤΕ ΚΑΛΑ..!


Να αποπεμφθεί ΤΩΡΑ… Μοιραία και επικίνδυνη η Πελώνη (βίντεο) • ΕΛΑΣΥΝ\nΑρχική ΑΡΘΡΑ Να αποπεμφθεί ΤΩΡΑ… Μοιραία και επικίνδυνη η Πελώνη (βίντεο)\nΝα αποπεμφθεί ΤΩΡΑ… Μοιραία και επικίνδυνη η Πελώνη (βίντεο)\nΗ Τουρκία, κάνοντας χρήση του παράνομου μνημονίου με την Λιβύη, με μία πρωτοφανή κίνηση που παραπέμπει σε εμπόλεμη κατάσταση, έστειλε το πολεμικό της πλοίο με σκοπό να απειλήσει το γαλλικό προκειμένου να αποχωρήσει από την περιοχή, ισχυριζόμενοι ότι βάσει του παράνομου μνημονίου που έχει υπογράψει με την κυβέρνηση Σαράτζ, η περιοχή είναι υπό τουρκική κυριαρχία!\nΕίναι η πρώτη φορά που η Τουρκία αμφισβητεί εμπράκτως την ελληνοαιγυπτιακή ΑΟΖ. Εν συνεχεία, η φρεγάτα του τουρκικού ναυτικού παρακολουθεί το γαλλικό ερευνητικό σκάφος L’ ATALANTE, το οποίο πλέει βόρεια της Καρπάθου.\nΗ Κυβερνητική εκπρόσωπος Αριστοτελία Πελώνη απαντώντας σε ερώτημα αναφορικά με την παρενόχληση του γαλλικού ερευνητικού σκάφους «L’Atalante» εντός της ελληνικής ΑΟΖ, στο Νότιο Κρητικό Πέλαγος, στη θαλάσσια περιοχή όπου έχει οριοθετηθεί η ελληνική ΑΟΖ με την αιγυπτιακή, δηλαδή εντός ελληνικής υφαλοκρηπίδας/ΑΟΖ, απάντησε ότι το θέμα δεν αφορά την Ελλάδα αλλά τη Γαλλία!\nΣτο βίντεο που ακολουθεί, στο 15:21, δημοσιογράφος ρωτά την κ. Πελώνη εάν ισχύει ότι τουρκική φρεγάτα «απείλησε» το γαλλικό ερευνητικό νότια της Κρήτης κι εάν αληθεύει ότι κλήθηκε ο Έλληνας πρέσβης στην Άγκυρα. Ο ίδιος επίσης ρωτά εάν αναμένεται να ανεβάσει τους τόνους η Άγκυρα. (βίντεο)\nΗ απάντηση: «Δεν αναμένω κάτι, έχουμε πει επανειλημμένα ως προς τα ελληνοτουρκικά ότι εμείς επιδιώκουμε ανοιχτούς διαύλους επικοινωνίας και αποκλιμάκωση, το περιστατικό αυτό αφορά τη γαλλική πλευρά, θα επαναλάβω ότι εμείς στόχος μας είναι να αναζητηθούν προοπτικές για μια θετική ατζέντα για να υπάρξει σε μία πρώτη φάση ένα κλίμα αποκλιμάκωσης και το κομμάτι αυτό προωθήθηκε κατά την επίσκεψη του Νίκου Δένδια στην Άγκυρα».\nΑναμένονται οι πανηγυρισμοί από τον Νταβούτογλου…\nΠροηγούμενο άρθρο96% των ανακοινωθέντων επισήμως θανάτων στη Βρετανία ΔΕΝ ΟΦΕΙΛΟΝΤΑΝ στον covid (βίντεο)\nΕπόμενο άρθροΚαθηγητής Ι. Ιωαννίδης : Αποτύχατε… Να ανοίξει η εστίαση.


Απενεργοποίηση cookies τρίτων στο Firefox για διακοπή ορισμένων διαφημιστικών ιχνηλατών | Βοήθεια για το Firefox\nΑπενεργοποίηση cookies τρίτων στο...\nΑπενεργοποίηση cookies τρίτων στο Firefox για διακοπή ορισμένων διαφημιστικών ιχνηλατών\nΤα cookies τρίτων αποκλείονται πλέον για όλους τους χρήστες, από προεπιλογή. Δείτε το Φραγή περιεχομένου για περισσότερες πληροφορίες σχετικά με την προστασία που προσφέρει το Firefox.\nΤα cookies καταγραφής μεταξύ ιστοσελίδων αποκλείονται πλέον για όλους τους χρήστες, από προεπιλογή. Δείτε το Ενισχυμένη προστασία από καταγραφή για περισσότερες πληροφορίες σχετικά με την προστασία που προσφέρει το Firefox.\nΤα cookies τρίτων είναι cookies που δεν αποθηκεύονται από την ιστοσελίδα που βρίσκεστε. Για παράδειγμα, το cnn.com ενδέχεται να περιέχει το κουμπί "Μου αρέσει" του Facebook. Αυτό το κουμπί θα αποθηκεύσει ένα cookie που μπορεί να διαβαστεί από το Facebook. Αυτό λοιπόν είναι ένα cookie τρίτων.\nΟρισμένες διαφημιστικές εταιρείες χρησιμοποιούν αυτά τα cookies για να καταγράφουν τις επισκέψεις σας σε διάφορες ιστοσελίδες, όπου προβάλλουν διαφημίσεις. Αν σας ανησυχεί αυτό, μπορείτε να απενεργοποιήσετε τα cookies τρίτων στο Firefox.\nΣημείωση: Η απενεργοποίηση των cookies τρίτων στο Firefox μπορεί να εμποδίσει ορισμένους τύπους διαφημιστικών ιχνηλατών, αλλά όχι όλους. Αν σας ανησυχεί η καταγραφή, δείτε επίσης το Ενεργοποίηση λειτουργίας "Αποτροπή καταγραφής" and Τι συνέβη στην Προστασία από καταγραφή; and Φραγή περιεχομένου, το Ενισχυμένη προστασία από καταγραφή στο Firefox για υπολογιστές και το Ιχνηλάτες και σενάρια που αποκλείει η Ενισχυμένη προστασία από καταγραφή.\nΟι ρυθμίσεις για cookies τρίτων είναι διαθέσιμες στην καρτέλα Απόρρητο & ασφάλεια της σελίδας "Επιλογές""Προτιμήσεις" :\nΚάντε κλικ στο κουμπί του μενού και έπειτα στο Επιλογές.Προτιμήσεις.\nΑπό το αναδιπλούμενο μενού δίπλα στο Αποδοχή cookies τρίτων και δεδομένων ιστοσελίδων, επιλέξτε Ποτέ.\nΣημείωση: Μετά την περιήγηση με αυτή τη ρύθμιση, δεν θα μπορείτε να προβάλετε κανονικά μερικές αγαπημένες σας ιστοσελίδες. Μια άμεση λύση είναι να επιλέξετε το Από επισκέψεις. Έτσι, θα επιτραπούν τα cookies τρίτων που προέρχονται από ιστοσελίδες που έχετε επισκεφθεί προηγουμένως.\nΑπενεργοποίηση cookies τρίτων\nΓια να αποκλείσετε τους ιχνηλάτες τρίτων ή όλα τα cookies τρίτων:\nΚάντε κλικ στο κουμπί του μενού και επιλέξτε Φραγή περιεχομένου.\nΘα μεταφερθείτε στην ενότητα Φραγή περιεχομένου της καρτέλας Απόρρητο & ασφάλεια στο παράθυρο "Επιλογές""Προτιμήσεις" του Firefox.\nΕπιλέξτε το Cookies τρίτων για να αποκλείσετε τα cookies καταγραφής από τρίτους. Για να αποκλείσετε όλα τα cookies τρίτων, αλλάξτε τη ρύθμιση από Ιχνηλάτες (προτείνεται) σε Όλα τα cookies τρίτων (ενδέχεται να προκαλέσει δυσλειτουργία σε ιστοσελίδες).\nΣημείωση: Αν η επιλογή είναι ήδη ενεργοποιημένη και βλέπετε το μήνυμα Οι ρυθμίσεις σας στο "Cookies και δεδομένα ιστοσελίδων" εμποδίζουν τις αλλαγές στις ρυθμίσεις των cookies τρίτων, κάντε κλικ στο Αλλαγή ρυθμίσεων cookies.\nΘα μεταφερθείτε στην ενότητα Cookies και δεδομένα ιστοσελίδων των επιλογώνπροτιμήσεων του Firefox, όπου μπορείτε να αλλάξετε τον αποκλεισμένο τύπο cookies.\nΕπιλέξτε Προσαρμοσμένη για να ορίσετε τι θα αποκλειστεί.\nΕπιλέξτε το Cookies. Το Ιχνηλάτες τρίτων είναι η προεπιλεγμένη ρύθμιση.\nΓια να αποκλείσετε όλα τα cookies τρίτων, επιλέξτε το Όλα τα cookies τρίτων (ενδέχεται να προκαλέσει δυσλειτουργία σε ιστοσελίδες) από το αναδιπλούμενο μενού.\nΗ εικόνα "Fx70settings-EnhancedTrackingProtection-el" δεν υπάρχει.\nΣτην ενότητα Ενισχυμένη προστασία από καταγραφή, επιλέξτε Προσαρμοσμένη για να ορίσετε τι θα αποκλειστεί.\nΕπιλέξτε το Cookies. Το Ιχνηλάτες μεταξύ ιστοσελίδων και κοινωνικών δικτύων είναι η προεπιλεγμένη ρύθμιση.\nΕνεργοποίηση cookies τρίτων για συγκεκριμένες ιστοσελίδες\nΜερικές ιστοσελίδες ενδέχεται να μην λειτουργούν κανονικά όταν αποκλείονται τα cookies τρίτων, ακόμη και με τη ρύθμιση Ιχνηλάτες (προτείνεται)Ιχνηλάτες τρίτων. Για να ενεργοποιήσετε τα cookies τρίτων για συγκεκριμένες ιστοσελίδες:\nΚάντε κλικ στο κουμπί του κέντρου ελέγχου στη γραμμή διευθύνσεων και κάντε κλικ στο Απενεργοποίηση φραγής για αυτή την ιστοσελίδαΑπενεργοποίηση φραγής για αυτή την ιστοσελίδα\nΓια περισσότερες πληροφορίες, δείτε το Απενεργοποίηση φραγής περιεχομένου σε μεμονωμένες ιστοσελίδες.\nΟρισμένες ιστοσελίδες ενδέχεται να μην λειτουργούν κανονικά όταν αποκλείονται τα cookies τρίτων, ακόμη και με τη ρύθμιση Ιχνηλάτες μεταξύ ιστοσελίδων και κοινωνικών δικτύων. Για να απενεργοποιήσετε την Ενισχυμένη προστασία από καταγραφή για συγκεκριμένες ιστοσελίδες:\nΚάντε κλικ στην ασπίδα στα αριστερά της γραμμής διευθύνσεων.\nΚάντε κλικ στο διακόπτη στο πάνω μέρος του πίνακα.\nΘα απενεργοποιηθεί η Ενισχυμένη προστασία από καταγραφή για αυτή την ιστοσελίδα. Η σελίδα θα ανανεωθεί αυτόματα και θα επιτρέψει τους ιχνηλάτες μόνο σε αυτή την ιστοσελίδα.\nΑκολουθήστε την ίδια διαδικασία για να ενεργοποιήσετε ξανά την Ενισχυμένη προστασία από καταγραφή.\nΚοινοποίηση άρθρου: http://mzl.la/1BAQzYZ\nideato, Ioannis K., Jim Spentzos, George Kitsoukakis


Βασίλισσες στην Πασαρέλα-Σταχτομπούτες στη Ζωή | BOVARY\nNO BUDGET MODELLING\nΒασίλισσες στην Πασαρέλα-Σταχτομπούτες στη Ζωή\nMπορεί τα αστρονομικά ποσά που παίρνουν η Ζιζέλ και η Gigi Hadid να σε ζαλίζουν, όμως είναι η εξαίρεση. Τα περισσότερα μοντέλα μετά βίας τα βγάζουν πέρα, όπως δείχνει πρόσφατη έρευνα που αποκαλύπτει τη... λιτή πλευρά του μόντελινγκ.\nΑν το μόντελινγκ σου φέρνει στο μυαλό μια ζωή πλουσιοπάροχη με σαμπάνιες, λαμπερά κοσμήματα και αμέτρητα δώρα, οι άνθρωποι που έχουν ασχοληθεί επαγγελματικά με το είδος, μπορούν να σε διαβεβαιώσουν ότι πρόκειται για έναν πολύ απαιτητικό, ανταγωνιστικό, αμείλικτο και ακριβό κόσμο, στον οποίον ναι μεν καταφέρνουν να επιβιώσουν κάποιες, μετρημένες στα δάχτυλα, καλλονές της πασαρέλας, οι υπόλοιπες όμως, απ’ ό,τι φαίνεται, δύσκολα τα βγάζουν πέρα οικονομικά. Σε αυτό τουλάχιστον κατέληξε πρόσφατη έρευνα του CNNMoney που ξετίναξε στην κυριολεξία όλη τη «λαμπερή» πορεία των νέων και όμορφων γυναικών και αντρών στον κόσμο της μόδας και απέδειξε ότι οι περισσότεροι βρίσκονται σε μια δυσβάσταχτη οικονομική κατάσταση. Μπορεί οι μεγάλες δουλειές που κλείνουν να αμείβονται με χιλιάδες δολάρια για λίγες μέρες δουλειάς, η πραγματικότητα όμως είναι ότι τα μοντέλα βάζουν στη δική τους τσέπη ένα πολύ μικρό μέρος των χρημάτων.\nΣτις πιο συντηρητικές περιπτώσεις, τα μοντέλα δίνουν το 20% των κερδών τους στα πρακτορεία. Αυτή εξάλλου συνήθως είναι και η στάνταρτ συμφωνία που μπορεί και να καλύπτει τα έξοδά τους και να αφήνει κέρδος στα πρακτορεία. Τα προβλήματα όμως αρχίζουν όταν τα μοντέλα φορτώνονται με πρόσθετα, «κρυμμένα» έξοδα και καλούνται να πληρώσουν το λογαριασμό ακόμα και για τα ταξίδια τους, τη διαμονή τους, τις φωτογραφίες και τις δημόσιες σχέσεις. Σύμφωνα με την έρευνα, τα μοντέλα έχουν συνήθως κρατήσεις στις αμοιβές τους, εν αγνοία τους, για υπηρεσίες που όχι μόνο δεν επέλεξαν, αλλά δεν τους δόθηκε και ποτέ η δυνατότητα να τις αρνηθούν.\nΤα παραδείγματα, από συνηθισμένα έως κωμικοτραγικά, περιλαμβάνουν έξτρα χρεώσεις για εταιρικές κάρτες, χώρο στο site του πρακτορείου, δώρα σε πελάτες, ακόμα και λουλούδια που έστειλε ένα πρακτορείο σε μοντέλο για τα γενέθλιά της! Η θολή αυτή εικόνα φέρεται να οφείλεται και στο ότι τα μοντέλα δεν αντιμετωπίζονται ως μόνιμοι υπάλληλοι, καθώς οι συμφωνίες που υπογράφουν με τα πρακτορεία μοιάζουν περισσότερο με εργολαβίες -συμβάσεις έργου-, με αποτέλεσμα οι εργατικοί νόμοι να μην ισχύουν στις δικές τους περιπτώσεις και να μένουν απροστάτευτες. Έτσι, τα υποτιθέμενα κερδοφόρα συμβόλαια που υπογράφουν δεν τους εγγυώνται ούτε ελάχιστο ημερομίσθιο ούτε ωράρια ούτε υπερωρίες, ενώ όταν στραβώσουν τα πράγματα, δεν υπάγονται σε κανένα σωματείο που θα τις υποστηρίξει νομικά. Και για να μην τους βάζουμε όλους στην ίδια κατηγορία, υπάρχουν σίγουρα και κάποια λίγα πρακτορεία που στηρίζουν τα μοντέλα και γίνονται στην κυριολεξία το δεύτερο σπίτι τους.\nΟπότε την επόμενη φορά που θα ξεφυλλίσεις ένα περιοδικό μόδας και θα νοιώσεις στην καρδιά σου ένα χτύπο ζήλιας για όλες αυτές τις νέες και όμορφες που νομίζεις ότι απλά χαμογελάνε μπροστά στον φακό και αμείβονται με χιλιάδες δολάρια, θυμήσου ότι η πραγματικότητα είναι διαφορετική. Ειδικά όταν σβήνουν τα φώτα της πασαρέλας...\nΤο πλεκτό σετ\nΤα κολάν επιστρέφουν δυναμικά στη μόδα -Οι πιο classy τρόποι να τα φορέσετε σαν παντελόνια\nTα κολάν επιστρέφουν\nΤα ωραιότερα και πιο σοφιστικέ chunky φλατ του χειμώνα -Για chic looks με intellectual αέρα\nΤα πιο σοφιστικέ chunky φλατ του χειμώνα


Το πήραν πάνω τους οι ηγέτες (vid) | ebasket.gr\nΚεντρική NBA Το πήραν πάνω τους οι ηγέτες (vid)\nΤο πήραν πάνω τους οι ηγέτες (vid)\nΕπτά αναμετρήσεις πραγματοποιήθηκαν στο “μαγικό κόσμο” χθες βράδυ με τους ηγέτες να πατούν “πόδι”, το θέαμα να μην λείπει και με αποτελέσματα που εκπλήσσουν. Οι Γκρίζλις νίκησαν τους Χοκς με τους Έλληνες να έχουν καλή παρουσία αλλά οι Μπακς ηττήθηκαν στο τέλος από τους Ρόκετς με τον Γιάννη να μην έχει καλή εμφάνιση. Οι Τζαζ πέτυχαν τεράστια έκπληξη επικρατώντας των Χιτ ενώ οι Σανς με έναν τρομερό Ντράγκιτς επιβλήθηκαν των Ουόριορς.\nΣάρλοτ Μπόμπκατς – Σαν Αντόνιο Σπερς 100-104\nΑτλάντα Χοκς – Μέμφις Γκρίζλις 76-79\nΝτιτρόιτ Πίστονς – Ντένβερ Νάγκετς 126-109\nΜινεσότα Τίμπεργουλβς – Πόρτλαντ Τρέιλ Μπλέιζερς 110-117\nΜιλγουόκι Μπακς – Χιούστον Ρόκετς 95-101\nΦοίνιξ Σανς – Γκόλντεν Στέιτ Ουόριορς 122-109\nΓιούτα Τζαζ – Μαϊάμι Χιτ 94-89\nΘετικοί Καλάθης και Κουφός\nΣε ένα παιχνίδι με “ευρωπαϊκό” σκορ, οι Γκρίζλις επικράτησαν των Χοκς με 79-76, στην Ατλάντα. Οι “Αρκούδες” βρίσκοντανσυνεχώς μπροστά στο σκορ χωρίς να απειληθούν ιδιαίτερα μέχρι την τέταρτη περίοδο, όταν οι Χοκς ισοφάρισαν λίγο πριν το τέλος αλλά οι φιλοξενούμενοι επέδειξαν ψυχραιμία και πήραν το θετικό αποτέλεσμα. Στα αξιοσημείωτα, η μόλις μία (1) βολή που εκτέλεσαν οι Γκρίζλις σε όλο το παιχνίδι! Κορυφαίος ο Ζακ Ράντολφ (20π.-6ρ.-3κοψ.) με τον Κόρτνι Λι (14π.-3ρ.-3κλ.) να ακολουθεί σε απόδοση και τον Νικ Καλάθη να προσθέτει 10 πόντους (5/15 σουτ), 5 ασίστ και 3 κλεψίματα σε 30 λεπτά συμμετοχής. Ο Κουφός έπαιξε μόλις 5 λεπτά αλλά παρ’όλα αυτά πρόλαβε να σημειώσει 4 πόντους και να κατεβάσει 3 ριμπάουντ! Από τα “Γεράκια” μοναδικός διακριθής ήταν ο Πολ Μίλσαπ (20π.-11ρ.-6ασ.-5κλ.).\nΟι Μπακς ήταν εξαιρετικά μαχητικοί αλλά εν τέλει μίλησε η ποιότητα του Χάουαρντ και ηττήθηκαν από τους Ρόκετς με 101-95, στο Μιλγουόκι. Ο “Superman” έκανε τρομερή εμφάνιση τελειώνοντας το ματς με 27 πόντους (11/19 σουτ, 5/7 βολές), 13 ριμπάουντ, 5 ασίστ και 2 κοψίματα, όντας αυτός που ουσιαστικά έκρινε το παιχνίδι με τις κρίσιμες βολές που ευστόχησε στο τέλος παίζοντας και για τους Χάρντεν (22π. με 9/21 σουτ.-4κλ.), Λιν (18π με 8/15 σουτ-4ασ.) που βοήθησαν μεν αλλά ήταν πολύ άστοχοι. Τα “Ελάφια” πάλεψαν σθεναρά και είχαν την απάντηση σε όλα τα μεγάλα σερί που έτρεχαν οι “Ρουκέτες” αλλά δεν άντεξαν μέχρι τέλους. Οι Μπράντον Νάιτ (23π.-5ασ.), Κρις Μίντλετον (20π.-8ασ.) αλλά και ο ρούκι Νέιτ Ουόλτερς (19π.-7ρ.) ήταν αυτοί που ξεχώρισαν. Ο Γιάννης Αντετοκούνμπο βρέθηκε σε κακή βραδιά τελειώνοντας το με 1 πόντο (0-8 σουτ-1/2 βολές), 5 ριμπάουντ, 1 ασίστ και 1 τάπα σε 25 λεπτά συμμετοχής.\nΒρέθηκαν προ εκπλήξεως οι πρωταθλητές στη Γιούτα\nΟι Τζαζ κατάφεραν να επικρατήσουν των Χιτ με 94-89, στην EnergySolutions Arena. Οι γηπεδούχοι κυριάρχησαν στο μεγαλύτερο μέρος του αγώνα και ακόμα όταν οι πρωταθλητές πλησίασαν επικίνδυνα στα τελευταία λεπτά, χάρη σε μεγάλα σουτ των Μάρβιν Ουίλιαμς (23π.-3ρ.) και Τρέι Μπερκ (13π.-3ασ.) έριξαν στο “καναβάτσο” τους Χιτ. Μεστό παιχνίδι έκανε και ο Γκόρντον Χέιγουορντ (9π.-11ρ.-9ασ.) που πέτυχε καθοριστικές βολές και έπαιξε καλή άμυνα απέναντι στους αστέρες του Μαϊάμι οι οποίοι βρέθηκαν σε κακή βραδιά και ξεχώρισε μόνο ο Ουέιντ (19π.-6ρ.).\nΟι Σανς επιβλήθηκαν των Ουόριορς με 122-109, στο Φοίνιξ, με τον Γκόραν Ντράγκιτς να πραγματοποιεί φανταστική εμφάνιση. Ο Σλοβένος έκανε double–double σημειώνοντας 34 πόντους με απίστευτη ευστοχία (4/6 διπ.-6/7 τρ. ήτοι 77%!)), μοίρασε 10 ασίστ και έκανε 2 κλεψίματα, αγωνιζόμενος για 40 λεπτά! Άξιοι συμπαραστάτες του οι Τζέραλντ Γκριν (25π.-5ρ.) και Πι Τζέι Τάκερ (16π.-15ρ.). Oι “Ήλιοι” είχαν την πρωτοκαθεδρία στο σκορ καθ’όλη τη διάρκεια του αγώνα απέναντι στους “λαβωμένους” Ουόριορς που δεν είχαν τους Μπόγκουτ και Λι για δεύτερο σερί παιχνίδι. Ο Στίφεν Κάρι (28π.-9ασ.) με τον Χάρισον Μπαρνς (23π.-6ρ.) ήταν οι διακριθέντες από πλευράς “Πολεμιστών“.\nΟυάσινγκτον Ουίζαρντς 24-25\nΜέμφις Γκρίζλις 27-22\nΠροηγούμενο Η δική τους ώρα\nΕπόμενο Θα παίξει, αν…


Το junk food αυξάνει τη συχνότητα του καρκίνου του παγκρέατος – e-volos\nΑυξητική τάση – και μάλιστα σε νέους – εμφανίζει τα τελευταία χρόνια και στη χώρα μας ο καρκίνος τους παγκρέατος και όπως δείχνουν οι έρευνες ευθύνεται και το junk food.\nMε βάση και τα ευρήματα πρόσφατων μελετών, η αύξηση αποδίδεται στο πρόχειρο φαγητό, (junk food), συνήθεια που γίνεται τρόπος ζωής για πολλούς στην εφηβεία και τους ακολουθεί και στην ενήλικη ζωή τους.\nΓενικός Πρόξενος ΗΠΑ: Βλέπουμε ευκαιρίες στην Ελλάδα\nΝα μην διεξαχθεί με όρους πολιτικής εμπάθειας η συζήτηση για το Σύνταγμα